polyglot-tagger/wikipedia-language-snippets-filtered huggingface dataset:
ಭಾರತೀಯ ಚಿತ್ರನಟಿ ಯೋಗಿತಾ ಬಾಲಿಯನ್ನು ಮಿಥುನ್‌ ಮದುವೆಯಾಗಿದ್ದು, ಅವರಿಬ್ಬರೂ ಮೂವರು ಗಂಡುಮಕ್ಕಳು ಹಾಗೂ ಓರ್ವ ಮಗಳನ್ನು ಹೊಂದಿದ್ದಾರೆ. ಹಿರಿಯ ಮಗನಾದ ಮಿಮೋಹ್‌ ಚಕ್ರವರ್ತಿ ಬಾಲಿವುಡ್‌ನಲ್ಲಿ ಓರ್ವ ನಟನಾಗಿದ್ದು‌, ೨೦೦೮ರಲ್ಲಿ ಬಂದ ಜಿಮ್ಮಿ ಎಂಬ ಚಲನಚಿತ್ರದ ಮೂಲಕ ಚಿತ್ರರಂಗದಲ್ಲಿ ಆತ ತನ್ನ ಪಾದಾರ್ಪಣೆಯನ್ನು ಮಾಡಿದ. ಮಿಥುನ್‌ನ ಎರಡನೆಯ ಮಗನಾದ ರಿಮೋಹ್‌ ಚಕ್ರವರ್ತಿಯು ಫಿರ್‌ ಕಭಿ ಎಂಬ ಚಲನಚಿತ್ರದಲ್ಲಿ ಮಿಥುನ್‌ ಕಿರಿಯ ವಯಸ್ಸಿನವನಾಗಿದ್ದಾಗಿನ ಪಾತ್ರವನ್ನು ಮಾಡುತ್ತಿದ್ದಾನೆ ಮತ್ತು ಮಿಥುನ್‌ನ ಇನ್ನಿಬ್ಬರು ಮಕ್ಕಳಾದ ನಮಾಷಿ ಚಕ್ರವರ್ತಿ ಹಾಗೂ ದಿಶಾನಿ ಚಕ್ರವರ್ತಿ ಇನ್ನೂ ತಮ್ಮ ವಿದ್ಯಾಭ್ಯಾಸದಲ್ಲಿ ತೊಡಗಿಕೊಂಡಿದ್ದಾರೆ.
ಆತನ ಅದ್ಭುತ ಪ್ರಗತಿಗೆ ಹಾದಿಮಾಡಿಕೊಟ್ಟ ಪಾತ್ರವು ಅಂತಿಮವಾಗಿ ಸಂಗೀತಮಯ ರೂಪಕ ಚಿತ್ರವಾದ ಡಿಸ್ಕೋ ಡ್ಯಾನ್ಸರ್‌ ನಲ್ಲಿ ಆತನಿಗೆ ದಕ್ಕಿತು. ಚಿತ್ರದ ಪ್ರಚಂಡ ಯಶಸ್ಸಿಗೆ ಅದರ ಅದ್ಭುತ ಸಂಗೀತ ಕಾರಣವಾಗಿದ್ದೇ ಅಲ್ಲದೇ, ಇಂದಿಗೂ ಸಹ ಅದು ಅಭಿಮಾನಿಗಳ ಅಚ್ಚುಮೆಚ್ಚಿನ ಚಿತ್ರವಾಗಿದೆ. ಈ ಚಲನಚಿತ್ರ ಮತ್ತು ಇತರ ಸಂಗೀತಮಯ ಚಲನಚಿತ್ರಗಳಾದ ಕಸಂ ಪೈದಾ ಕರ್‌ನೆ ವಾಲೆ ಕಿ ಮತ್ತು ಡಾನ್ಸ್‌ ಡಾನ್ಸ್‌ ಇವೇ ಮೊದಲಾದವು ಅವನಲ್ಲಿ ಅಡಗಿದ್ದ ಓರ್ವ ಪ್ರತಿಭಾವಂತ ನೃತ್ಯಗಾರನನ್ನು ಆಚಗೆ ಎಳೆದು ತಂದವು.
೧೯೮೬ರಿಂದ ೧೯೮೭ರ ಅವಧಿಯವರೆಗೆ ಮಿಥುನ್‌ಗೆ ನಟಿ ಶ್ರೀದೇವಿಯೊಂದಿಗೆ ಸಂಬಂಧವಿತ್ತು, ಹಾಗೂ ತನ್ನ ಮೊದಲ ಪತ್ನಿಯಾದ ಯೋಗಿತಾ ಬಾಲಿಯಿಂದ ಮಿಥುನ್‌ ಇನ್ನೂ ವಿಚ್ಛೇದನವನ್ನು ಪಡೆದುಕೊಂಡಿಲ್ಲ ಎಂದು ಶ್ರೀದೇವಿಗೆ ಗೊತ್ತಾದಾಗ ಆಕೆ ಈ ಸಂಬಂಧವನ್ನು ಅಂತ್ಯಗೊಳಿಸಿದಳು ಎಂದು ಹಲವಾರು ಮೂಲಗಳು ಸಮರ್ಥಿಸುತ್ತವೆ. ಚಕ್ರವರ್ತಿ ಹಾಗೂ ಶ್ರೀದೇವಿ ಇಬ್ಬರೂ ಗುಟ್ಟಾಗಿ ಮದುವೆಯಾಗಿದ್ದರೂ, ಆ ಸಂಬಂಧವು ನಂತರ ರದ್ದಾಯಿತು ಎಂದು ಹೇಳಲಾಗುತ್ತಿತ್ತು.
ಈಗ ಬಾಂಗ್ಲಾದೇಶದಲ್ಲಿ ಸ್ಥಿತವಾಗಿರುವ ಬರಿಸಾಲ್‌ನಲ್ಲಿ ಆತ ಹುಟ್ಟಿದ ಮತ್ತು ಕೋಲ್ಕತಾದಲ್ಲಿನ ಸುಪ್ರಸಿದ್ಧ ಸ್ಕಾಟಿಷ್‌ ಚರ್ಚ್‌ ಕಾಲೇಜಿನಲ್ಲಿ ಆತನ ವಿದ್ಯಾಭ್ಯಾಸ ನಡೆಯಿತು. ಈ ಶಿಕ್ಷಣ ಸಂಸ್ಥೆಯಿಂದ ಆತ ರಸಾಯನಶಾಸ್ತ್ರದಲ್ಲಿ ತನ್ನ ಪದವಿಯನ್ನು ಪಡೆದ. ಅದಾದ ನಂತರ, ಪುಣೆಯ ಭಾರತೀಯ ಚಲನಚಿತ್ರ ಮತ್ತು ದೂರದರ್ಶನ ತರಬೇತಿ ಸಂಸ್ಥೆಯನ್ನು ಸೇರಿದ ಆತ ಅಲ್ಲಿಂದಲೂ ತರಬೇತಿಯ ಪ್ರಮಾಣಪತ್ರವನ್ನು ಪಡೆದ.
೧೯೮೦ರ ದಶಕದ ಅವಧಿಯಲ್ಲಿ ಹಲವಾರು ಯಶಸ್ವೀ ಪ್ರಣಯ ಪ್ರಧಾನ ಹಾಗೂ ಕೌಟುಂಬಿಕ ರೂಪಕ ಚಿತ್ರಗಳಲ್ಲೂ ಅವನು ಅಭಿನಯಿಸಿದ. ಅವುಗಳಲ್ಲಿ ಕೆಲವು ಹೀಗಿವೆ: ಮುಝೆ ಇನ್ಸಾಫ್‌ ಚಾಹಿಯೇ , ಪ್ಯಾರ‍್ ಝುಕ್ತಾ ನಹೀ , ಸ್ವರ್ಗ್‌ ಸೇ ಸುಂದರ್‌ , ಮತ್ತು ಪ್ಯಾರ್‌ ಕಾ ಮಂದಿರ್‌ . ಈ ಚಲನಚಿತ್ರಗಳು ಇಂದಿನವರೆಗೂ ಹಣಗಳಿಕೆಯ ದೃಷ್ಟಿಯಿಂದ ಆತನ ಅತ್ಯಂತ ಯಶಸ್ವೀ ಚಲನಚಿತ್ರಗಳೆನಿಸಿಕೊಂಡಿವೆ.
೧೯೭೭ - ಮೃಗಯಾ ಚಿತ್ರದಲ್ಲಿನ ಅಭಿನಯಕ್ಕಾಗಿ ಅತ್ಯುತ್ತಮ ನಟನಿಗಾಗಿರುವ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
೧೯೯೩ - ತಹದೇರ‍್ ಕಥಾ ಚಿತ್ರದಲ್ಲಿನ ಅಭಿನಯಕ್ಕಾಗಿ ಅತ್ಯುತ್ತಮ ನಟನಿಗಾಗಿರುವ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
೧೯೯೬ - ಸ್ವಾಮಿ ವಿವೇಕಾನಂದ ಚಿತ್ರದಲ್ಲಿನ ಅಭಿನಯಕ್ಕಾಗಿ ಅತ್ಯುತ್ತಮ ಪೋಷಕ ನಟನಿಗಾಗಿರುವ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ
ಒಟ್ಟಾರೆಯಾಗಿ ಚಕ್ರವರ್ತಿ ೩೫೦ಕ್ಕೂ ಹೆಚ್ಚಿನ ಬಾಲಿವುಡ್‌ ಚಲನಚಿತ್ರಗಳು, ಅನೇಕ ಬೆಂಗಾಲಿ, ಒರಿಯಾ ಮತ್ತು ಭೋಜ್‌ಪುರಿ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾನೆ. ಮಿಥುನ್ ಮೊನಾರ್ಕ್‌ ಗ್ರೂಪ್‌‌ ನ ಮಾಲೀಕತ್ವವನ್ನೂ ಹೊಂದಿದ್ದು, ಇದು ಅತಿಥಿ ಸತ್ಕಾರದ ವಲಯದಲ್ಲಿ ತನ್ನನ್ನು ತೊಡಗಿಸಿಕೊಂಡಿದೆ.
ತನ್ನ ಹುಟ್ಟೂರು ಬಂಗಾಳದಲ್ಲಿ ಫುಟ್‌ಬಾಲ್‌ ಆಟದ ಪ್ರವರ್ತನಾ ಕಾರ್ಯದಲ್ಲೂ ಮಿಥುನ್ ಚಕ್ರವರ್ತಿ ಭಾಗಿಯಾಗಿದ್ದಾನೆ. ಬಂಗಾಳ ಫುಟ್‌ಬಾಲ್‌ ಅಕಾಡೆಮಿ ಯು ಆತನ ಮಿದುಳಿನ ಕೂಸಾಗಿದ್ದು, ಈ ಅಕಾಡೆಮಿಯ ಪ್ರಾರಂಭಕ್ಕಾಗಿ ಮಿಥುನ್‌ ಅಗತ್ಯವಿರುವ ಬಂಡವಾಳವನ್ನು ಸಂಗ್ರಹಿಸಿದ್ದಾನೆ.
ಝೀ ಯಲ್ಲಿ ಬಿತ್ತರವಾಗುವ ಡಾನ್ಸ್‌ ಇಂಡಿಯಾ ಡಾನ್ಸ್‌ ಹಾಗೂ ಡಾನ್ಸ್‌ ಬಾಂಗ್ಲಾ ಡಾನ್ಸ್‌ ಪ್ರದರ್ಶನ ಕಾರ್ಯಕ್ರಮಗಳಲ್ಲಿ ಮಿಥುನ್‌ ಮಹಾತೀರ್ಪುಗಾರನಾಗಿದ್ದಾನೆ. ಡಾನ್ಸ್‌ ಇಂಡಿಯಾ ಡಾನ್ಸ್‌ನಲ್ಲಿ ಬರುವ ಮಿಥುನ್‌ದಾ ಎಂದೇ ಆತ ಈಗ ಪ್ರಸಿದ್ಧ.
೧೯೯೦ - ಅಗ್ನೀಪಥ್‌ ಚಿತ್ರದಲ್ಲಿನ ಅಭಿನಯಕ್ಕಾಗಿ ಫಿಲ್ಮ್‌ಫೇರ್‌ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿ
೧೯೯೫ - ಜಲ್ಲಾದ್‌ ಚಿತ್ರದಲ್ಲಿನ ಅಭಿನಯಕ್ಕಾಗಿ ಫಿಲ್ಮ್‌ಫೇರ್‌ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ
ಇಂಡಿಯನ್‌ ಕ್ರಿಕೆಟ್‌ ಲೀಗ್‌‌ನ ಒಂದು ಕ್ರಿಕೆಟ್‌ ತಂಡವಾದ ರಾಯಲ್‌ ಬೆಂಗಾಲ್‌ ಟೈಗರ್ಸ್‌‌ನ ಸಹ-ಮಾಲೀಕನಾಗಿಯೂ ಮಿಥುನ್‌ ಚಕ್ರವರ್ತಿ ಮತ್ತೊಂದು ಅವತಾರವನ್ನು ತೋರಿಸಿದ್ದಾನೆ .
ಮೊದಲ ವಿಶ್ವಯುದ್ಧ ಪ್ರಾರಂಭವಾಗುತ್ತಿದ್ದಂತೆ, ಫ್ರಾಸ್ಟ್ 1915ರಲ್ಲಿ ಅಮೇರಿಕಾಗೆ ಹಿಂದಿರುಗಿದರು. ಅವರು ಫ್ರಾಂಕೊನಿಯ, ನ್ಯೂ ಹಾಮ್ಪ್ಶೈರ್ ನಲ್ಲಿ ಒಂದು ಜಮೀನು ಖರೀದಿಸಿದರು. ಅಲ್ಲಿ ಅವರು ಬರವಣಿಗೆ, ಭೋದನೆ, ಮತ್ತು ಉಪನ್ಯಾಸಗಳ ವೃತ್ತಿ ಪ್ರಾರಂಭಿಸಿದರು.
ಈ ವಸತಿ ನಿವೇಶನವು 1938ರವರೆಗೂ ಫ್ರಾಸ್ಟ್ ರ ಬೇಸಿಗೆ ಕಾಲದ ಬಿಡಾರವಾಗಿತ್ತು. ಇದನ್ನು ಇವತ್ತಿಗೂ 'ದಿ ಫ್ರಾಸ್ಟ್ ಪ್ಲೇಸ್' ಎಂದು ಸಂರಕ್ಷಿಸಲಾಗುತ್ತಿದೆ. ಇದು ಫ್ರಾಂಕೊನಿಯದಲ್ಲಿರುವ ಒಂದು ಸಂಗ್ರಹಾಲಯ ಮತ್ತು ಕಾವ್ಯ ಸಮಾಲೋಚನಾ ಸ್ಥಳ.
ಈ ಮಧ್ಯೆ 1921 ರಿಂದ 1963ರವರೆಗೂ ನಲವತ್ತೆರೆಡು ವರ್ಷಗಳ ಕಾಲ, ಫ್ರಾಸ್ಟ್ ಹೆಚ್ಚು ಕಡಿಮೆ ಪ್ರತಿ ಬೇಸಿಗೆ ಮತ್ತು ಶರತ್ಕಾಲದಲ್ಲಿ ರಿಪ್ಟನ್, ವರ್ಮೊಂಟ್ ನ ಪರ್ವತ ಕ್ಷೇತ್ರದ ಮಿಡಲ್ ಬರಿ ಕಾಲೇಜ್ ನ ಬ್ರೆಡ್ ಲೋಫ್ ಸ್ಕೂಲ್ ಆಫ್ ಇಂಗ್ಲಿಷ್ ನಲ್ಲಿ ಬೋಧಿಸುತ್ತಿ ದ್ದರು. ಇವರನ್ನು ಶಾಲೆಯ ಅಭಿವೃದ್ದಿ ಮತ್ತು ಅದರ ಬರವಣಿಗೆಯ ಯೋಜನೆಗಳಲ್ಲಿ ಪ್ರಮುಖ ಪ್ರಭಾವ ಬೀರಿದ್ದಾರೆಂದು ಪ್ರಶಂಸಿಸಲಾಗಿದೆ; ಬ್ರೆಡ್ ಲೋಫ್ ಬರಹಗಾರರ ಸಮಾಲೋಚನೆಯು ಫ್ರಾಸ್ಟ್ ರ ಕಾಲದಲ್ಲಿ ಪ್ರಸಿದ್ಧಿ ಪಡೆಯಿತು.
ಈಗ ಕಾಲೇಜ್ ಅವರ ಹಳೆಯ ರಿಪ್ಟನ್ ಜಮೀನಿನ ಒಡೆತನ ಹೊಂದುವುದರ ಜೊತೆಗೆ ಅದನ್ನು ಬ್ರೆಡ್ ಲೋಫ್ ಆವರಣದ ಸಮೀಪ ರಾಷ್ಟ್ರೀಯ ಐತಿಹಾಸಿಕ ಸ್ಥಳವೆಂದು ಸಂರಕ್ಷಿಸಲಾಗುತ್ತಿದೆ.
ಫ್ರಾಸ್ಟ್ 1921ರಲ್ಲಿ ಆನ್ ಆರ್ಬರ್ ನ ಮಿಚಿಗನ್ ವಿಶ್ವವಿದ್ಯಾಲಯದಲ್ಲಿ ಗೌರವ ಬೋಧಕರಾಗಲು ಒಪ್ಪಿಕೊಂಡರು. ಇಲ್ಲಿ ಅವರು 1927ರವರೆಗೂ ವಾಸಿಸಿದರು. ಅಲ್ಲಿ ಅವರಿಗೆ ಗೌರವ ಸಾಹಿತಿ ಎಂಬ ಕಾರಣದಿಂದಾಗಿ ಜೀವಮಾನದವರೆಗೂ ಬೋಧಕ ಹುದ್ದೆಯನ್ನು ನೀಡಿ ಗೌರವಿಸಲಾಯಿತು.
ರಾಬರ್ಟ್ ಫ್ರಾಸ್ಟ್ ನ ಆನ್ ಆರ್ಬರ್ ನಿವಾಸವು ಡಿಯರ್ ಬಾರ್ನ್, ಮಿಚಿಗನ್ ನಲ್ಲಿರುವ ದಿ ಹೆನ್ರಿ ಫೋರ್ಡ್ ಮ್ಯೂಸಿಯಂನಲ್ಲಿ ಸ್ಥಾಪಿತವಾಗಿದೆ. ಫ್ರಾಸ್ಟ್ 1927ರಲ್ಲಿ ಅಮ್ಹೆರ್ಸ್ಟ್ ಗೆ ಹಿಂದಿರುಗಿದರು. ಅವರು 1940ರಲ್ಲಿ ದಕ್ಷಿಣ ಮಿಯಾಮಿ, ಫ್ಲೋರಿಡಾದಲ್ಲಿ ಒಂದುಜಮೀನು ಖರೀದಿಸಿ, ಅದಕ್ಕೆ ಪೆನ್ಸಿಲ್ ಪೈನ್ಸ್ ಎಂದು ಹೆಸರಿಸಿದರು; ಅವರು ತಮ್ಮ ಮುಂದಿನ ಚಳಿಗಾಲಗಳನ್ನು ಅಲ್ಲೇ ಕಳೆದರು.
ಹಾರ್ವರ್ಡ್ ನ 1965ರ ಅಲುಮ್ನಿ ವಿವರ ಪತ್ರವು ಫ್ರಾಸ್ಟ್ ಅಲ್ಲಿ ಗೌರವ ಪದವಿ ಪಡೆದಿದ್ದರೆಂಬುದನ್ನು ಸೂಚಿಸುತ್ತದೆ. ಫ್ರಾಸ್ಟ್ ಕಾಲೇಜ್ ಗೆ ಹೋಗಿ ಪದವಿ ಪಡೆಯದಿದ್ದರೂ, 40ಕ್ಕೂ ಹೆಚ್ಚು ಗೌರವ ಪದವಿಗಳಿಗೆ ಭಾಜನರಾಗಿದ್ದರು. ಇದರಲ್ಲಿ ಪ್ರಿನ್ಸ್ಟನ್, ಆಕ್ಸ್ಫಾರ್ಡ್ ಮತ್ತು ಕೆಂಬ್ರಿಡ್ಜ್ ವಿಶ್ವವಿದ್ಯಾಲಯಗಳೂ ಒಳಗೊಂಡಿವೆ;
ಇವರು ಡಾರ್ಟ್ ಮೌತ್ ಕಾಲೇಜ್ ನಲ್ಲಿ ಎರಡು ಬಾರಿ ಗೌರವ ಪದವಿ ಪಡೆದ ಏಕೈಕ ವ್ಯಕ್ತಿ. ಅವರ ಜೀವಿತಾವಧಿಯಲ್ಲಿ ಫೇರ್ಫಾಕ್ಸ್, ವರ್ಜೀನಿಯ ದ ದಿ ರಾಬರ್ಟ್ ಫ್ರಾಸ್ಟ್ ಮಿಡಲ್ ಸ್ಕೂಲ್ ಗೆ, ಮತ್ತು ಅಮ್ಹೆರ್ಸ್ಟ್ ಕಾಲೇಜ್ ನ ಮುಖ್ಯ ಗ್ರಂಥಾಲಯಕ್ಕೆ ಅವರ ಹೆಸರಿಡಲಾಗಿದೆ.
ಫ್ರಾಸ್ಟ್ ತಮ್ಮ ಕವಿತೆಗಳ ಬಗ್ಗೆ ಭಾಷಣ ಮತ್ತು ಕವನ ವಾಚನವನ್ನು ಜನವರಿ 20, 1961ರಲ್ಲಿ ಅಧ್ಯಕ್ಷ ಜಾನ್ . ಕೆನ್ನೆಡಿ ಯವರ ಅಧಿಕಾರ ಸ್ವೀಕಾರದ ಸಮಯದಲ್ಲಿ ಮಾಡಿದರು. ಅವರು ಎರಡು ವರ್ಷದ ನಂತರ ಪ್ರಾಸ್ಟೇಟ್ ಶಸ್ತ್ರಚಿಕಿತ್ಸೆಯ ತೊಡಕಿನಿಂದ ಜನವರಿ 29, 1963ರಲ್ಲಿ ಬಾಸ್ಟನ್ ನಲ್ಲಿ ನಿಧನ ಹೊಂದಿದರು. ಅವರ ಅಂತ್ಯಕ್ರಿಯೆಯನ್ನು ವರ್ಮೊಂಟ್ ನಲ್ಲಿರುವ ಬೆನ್ನಿಂಗ್ಟನ್ ನ ಹಳೆ ಬೆನ್ನಿಂಗ್ಟನ್ ಸ್ಮಶಾನದಲ್ಲಿ ನಡೆಸಲಾಯಿತು. ಅವರ ಸಮಾಧಿಯ ಮೇಲೆ ಅವರ ಒಂದು ಪದ್ಯದ ಸಾಲು: " ' " ಎಂದು ಬರೆಯಲಾಗಿದೆ.
ಫ್ರಾಸ್ಟ್ ರ ಕವಿತೆಗಳನ್ನು ಆಂತೋಲಾಜಿ ಆಫ್ ಮಾಡ್ರನ್ ಅಮೆರಿಕನ್ ಪೋಯಟ್ರಿ ಯಲ್ಲಿ ವಿಮರ್ಶಿಸಲಾಗಿದೆ. ಇದರಲ್ಲಿ ಪ್ರಸ್ತಾಪಿಸಿರುವಂತೆ ಕೆಲವು ಬಾರಿ ಸಾಮಾನ್ಯ ಆಕರ್ಷಣೆ ಮತ್ತು ಹಳ್ಳಿಯ ಚಿತ್ರಣದ ಹೊರನೋಟದ ಆಚೆಗೂ ಫ್ರಾಸ್ಟ್ ರ ಕವಿತೆಗಳು ಸಾಧಾರಣವಾಗಿ ಹತಾಶೆ ಮತ್ತು ದಿಗಿಲು-ಹುಟ್ಟಿಸುವ ಒಳ-ಲಕ್ಷಣಗಳನ್ನು ಹೊಂದಿರುತ್ತವೆ. ಇವುಗಳನ್ನು ಸಾಮಾನ್ಯವಾಗಿ ಗುರುತಿಸಲಾಗಿರುವುದಿಲ್ಲ ಅಥವಾ ವಿಶ್ಲೇಷಿಸಲಾಗಿರುವುದಿಲ್ಲ.
ಫ್ರಾಸ್ಟ್ ತಾವೇ ಒದಗಿಸಿದ ವಿಷಯ-ವಸ್ತುವಿನ ಒಂದು ಮೂಲ ಸಂಗ್ರಹವನ್ನು, ಅಮ್ಹೆರ್ಸ್ಟ್, ಮಾಸ್ಸಚುಸೆಟ್ಸ್ ನ ಜೋನೆಸ್ ಗ್ರಂಥಾಲಯದ ವಿಶೇಷ ಸಂಗ್ರಹಗಳ ವಿಭಾಗದಲ್ಲಿ ಕಾಣಬಹುದು. ಸಂಗ್ರಹವು ಹೆಚ್ಚು ಕಡಿಮೆ ಹನ್ನೆರೆಡು ಸಾವಿರ ವಸ್ತುಗಳನ್ನು ಹೊಂದಿದೆ. ಇದರಲ್ಲಿ ಕವನಗಳ ಮೂಲ ಹಸ್ತಪ್ರತಿ ಮತ್ತು ಪತ್ರ, ಪತ್ರ ವ್ಯವಹಾರ, ಮತ್ತು ಛಾಯಾಚಿತ್ರ ಅಲ್ಲದೆ ದೃಶ್ಯ ಮತ್ತು ಶ್ರಾವ್ಯ ಮುದ್ರಿಕೆಗಳನ್ನು ಹೊಂದಿದೆ.
ಅವರು ತಮ್ಮ ಮೊದಲ ಕವನ "ಮೈ ಬಟರ್ಫ್ಲೈ: ಎನ್ ಎಲಿಜಿ" ಯನ್ನು 1894ರಲ್ಲಿ ( ಇದು ನ್ಯೂ ಯಾರ್ಕ್ ಇಂಡಿಪೆಂಡೆಂಟ್ ನ 1894ರ ನವೆಂಬರ್ 8ರ ಆವೃತ್ತಿಯಲ್ಲಿ ಪ್ರಕಟಗೊಂಡಿತ್ತು.) ಅವರು ಅದನ್ನು ಹದಿನೈದು ಡಾಲರ್ ಗೆ ಮಾರಾಟ ಮಾಡಿದರು.
ಈ ಸಾಧನೆಯಿಂದ ಹೆಮ್ಮೆ ಪಟ್ಟುಕೊಂಡ ಅವರು ಎಲಿನೋರ್ ಮಿರಿಯಂ ವೈಟ್ ಮುಂದೆ ಮದುವೆಯ ಪ್ರಸ್ತಾಪವಿರಿಸಿದರು. ಆದರೆ ಎಲಿನೋರ್ ಇದಕ್ಕೆ ಆಕ್ಷೇಪಿಸುತ್ತಾರೆ. ಜೊತೆಗೆ ತಾವು ಮದುವೆ ಮಾಡಿಕೊಳ್ಳುವ ಮುಂಚೆ ತಮ್ಮ ಕಾಲೇಜು ವಿದ್ಯಾಭ್ಯಾಸವನ್ನು ಮುಗಿಸಬೇಕೆಂಬ ಇಚ್ಛೆ ವ್ಯಕ್ತಪಡಿಸುತ್ತಾರೆ.
ಫ್ರಾಸ್ಟ್ ನಂತರ ವರ್ಜೀನಿಯ ದಲ್ಲಿರುವ ಗ್ರೇಟ್ ಡಿಸ್ಮಲ್ ಸ್ವಾಮ್ಪ್ ಗೆ ಮೋಜಿನ ಪ್ರವಾಸ ಕೈಗೊಳ್ಳುತ್ತಾರೆ. ಅವರು ಹಿಂದಿರುಗಿದ ಬಳಿಕ ಮತ್ತೊಮ್ಮೆ ಎಲಿನೋರ್ ರ ಮುಂದೆ ಮದುವೆಯ ಬಗ್ಗೆ ಪ್ರಸ್ತಾಪಿಸುತ್ತಾರೆ. ಪದವಿ ಪಡೆದ ಎಲಿನೋರ್ ಪ್ರಸ್ತಾಪವನ್ನು ಒಪ್ಪಿಕೊಳ್ಳುತ್ತಾರೆ. ನಂತರ ಇಬ್ಬರು ಹಾರ್ವರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಮದುವೆಯಾಗುತ್ತಾರೆ; ಅಲ್ಲಿ ಫ್ರಾಸ್ಟ್ ಮಾನವಿಕ ಶಾಸ್ತ್ರಗಳ ಬಗ್ಗೆ ಎರಡು ವರ್ಷ ಅಧ್ಯಯನ ನಡೆಸುತ್ತಾರೆ.
ಅವರು ಹಾರ್ವರ್ಡ್ ನಲ್ಲಿ ಯಶಸ್ವೀ ವಿದ್ಯಾರ್ಥಿಯಾಗಿದ್ದರು. ಆದರೆ ತಮ್ಮ ಬೆಳೆಯುತ್ತಿರುವ ಕುಟುಂಬದ ನೆರವಿಗಾಗಿ ಅಧ್ಯಯನವನ್ನು ಅರ್ಧದಲ್ಲೇ ನಿಲ್ಲಿಸಬೇಕಾಯಿತು. ಅಜ್ಜ ಫ್ರಾಸ್ಟ್, ತಮ್ಮ ನಿಧನಕ್ಕೆ ಸ್ವಲ್ಪ ಮುಂಚೆ, ನವ ದಂಪತಿಗಳಿಗಾಗಿ ಡೆರ್ರಿ, ನ್ಯೂ ಹಾಮ್ಪ್ಶೈರ್ ನಲ್ಲಿ ಒಂದು ಜಮೀನನ್ನು ಖರೀದಿಸಿದ್ದರು. ಈ ಜಮೀನಿನಲ್ಲಿ ರಾಬರ್ಟ್ ಒಂಬತ್ತು ವರ್ಷಗಳ ಕಾಲ ದುಡಿದರು. ಈ ನಡುವೆ ಬೆಳಗಿನ ಸಮಯದಲ್ಲಿ ಪದ್ಯಗಳನ್ನು ಬರೆದರು. ಜೊತೆಗೆ ಮುಂದೆ ಪ್ರಸಿದ್ಧಿಗೆ ಬಂದ ಹಲವು ಪದ್ಯಗಳನ್ನೂ ಬರೆದರು.
ನಂತರ ಪ್ಲೈ ಮೌತ್, ನ್ಯೂ ಹಾಮ್ಪ್ಶೈರ್ ನಲ್ಲಿರುವ ನ್ಯೂ ಹಾಮ್ಪ್ಶೈರ್ ನಾರ್ಮಲ್ ಶಾಲೆಯಲ್ಲಿ ಬೋಧಿಸಿದರು.
ಫ್ರಾಸ್ಟ್ 1912ರಲ್ಲಿ ತಮ್ಮ ಕುಟುಂಬದ ಜೊತೆ ಗ್ರೇಟ್ ಬ್ರಿಟೈನ್ಗೆ ಪ್ರವಾಸ ಮಾಡಿದರು. ಅಲ್ಲಿ ಅವರು ಲಂಡನ್ ನ ಹೊರಭಾಗದ ಬೇಕನ್ಸ್ ಫೀಲ್ಡ್ ನಲ್ಲಿ ನೆಲೆಯೂರುವ ಮುಂಚೆ ಗ್ಲಾಸ್ಗೌ ನಲ್ಲಿ ಮೊದಲು ವಾಸಿಸುತ್ತಿದ್ದರು.
ಅವರ ಮೊದಲ ಕವಿತಾ ಸಂಗ್ರಹ, ಏ ಬಾಯ್'ಸ್ ವಿಲ್ , ಅದರ ಮುಂದಿನ ವರ್ಷ ಪ್ರಕಟಗೊಂಡಿತು. ಇಂಗ್ಲೆಂಡ್ ನಲ್ಲಿ ಅವರು ಕೆಲವು ಪ್ರಮುಖ ವ್ಯಕ್ತಿಗಳ ಸಂಪರ್ಕಕ್ಕೆ ಬಂದರು. ಇದರಲ್ಲಿ ಎಡ್ವರ್ಡ್ ಥಾಮಸ್ , . . ಹ್ಯೂಮ್, ಮತ್ತು ಎಸ್ರ ಪೌಂಡ್ ಕೂಡ ಸೇರಿದ್ದರು.
ಫ್ರಾಸ್ಟ್ ಕೃತಿಗಳನ್ನು ವಿಮರ್ಶೆ ಮಾಡಲು ಪೌಂಡ್ ಮೊದಲ ಅಮೆರಿಕನ್ ವಿಮರ್ಶಕರಾಗಿರುತ್ತಿದ್ದರು. ಆದರೆ ಫ್ರಾಸ್ಟ್ ನಂತರ ತಮ್ಮ ಅಮೆರಿಕನ್ ಪದ್ಯರಚನಾ ಸಿದ್ದಾಂತ ಮತ್ತು ಪ್ರಯೋಗವನ್ನು ಪೌಂಡ್ ರು ದುರುಪಯೋಗ ಪಡಿಸಿಕೊಳ್ಳುವ ಪ್ರಯತ್ನಕ್ಕೆ ಅಸಮಾಧಾನ ವ್ಯಕ್ತಪಡಿಸಿದರು. ತಮ್ಮ ಸಮಾನಸ್ಕಂದರಿಂದ ಸುತ್ತುವರಿದ ಫ್ರಾಸ್ಟ್ ಇಂಗ್ಲೆಂಡ್ ನಲ್ಲಿರುವಂತೆಯೇ ತಮ್ಮ ಕೆಲವು ಅತ್ಯುತ್ತಮ ಕೃತಿಗಳನ್ನು ಬರೆದರು.
ಇದು ಮೊದಲ ಮೂರು ಸಂಪುಟಗಳ ಕವಿತೆಗಳನ್ನು ಮತ್ತು ದಿ ರನ್ ಅವೆ ಪದ್ಯವನ್ನು ಒಳಗೊಂಡಿದೆ.
ರಾಬರ್ಟ್ ಫ್ರಾಸ್ಟ್ ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋ ನಲ್ಲಿ ಪತ್ರಕರ್ತ ವಿಲ್ಲಿಯಮ್ ಪ್ರೆಸ್ಕಾಟ್ ಫ್ರಾಸ್ಟ್, ಜೂ ಮತ್ತು ಇಸಬೆಲ್ಲೇ ಮೂಡಿ ದಂಪತಿಯ ಪುತ್ರನಾಗಿ ಜನಿಸಿದರು. ಅವರ ತಾಯಿ ಸ್ಕಾಟಿಷ್ ಮೂಲದವರು ಮತ್ತು ತಂದೆ ಇಂಗ್ಲೆಂಡ್ ನಲ್ಲಿರುವ ಟಿವರ್ಟನ್, ಡೆವಾನ್ ನ ನಿಕೊಲಸ್ ಫ್ರಾಸ್ಟ್ ಮೂಲದವರು. ಇವರು 1634ರಲ್ಲಿ ವೊಲ್ಫ್ರನ ಮೂಲಕ ನ್ಯೂ ಹಾಮ್ಪ್ಶೈರ್ ಗೆ ಪ್ರಯಾಣ ಬೆಳಸಿದರು.
ಫ್ರಾಸ್ಟ್ ನ ತಂದೆ ಮೊದಲು ಶಿಕ್ಷಕರಾಗಿದ್ದರು. ನಂತರದಲ್ಲಿ ಸ್ಯಾನ್ ಫ್ರಾನ್ಸಿಸ್ಕೋ ಇವಿನಿಂಗ್ ಬುಲ್ಲೆಟಿನ್ ನ ಸಂಪಾದಕರಾದರು. , ಇದರ ಜೊತೆಗೆ ಅವರು ನಗರ ತೆರಿಗೆ ಸಂಗ್ರಾಹಕರಾಗಿ ಕೆಲಸ ಮಾಡಿದರೂ ಯಶಸ್ವು ಕಾಣಲಿಲ್ಲ.
ಮೇ 5, 1885ರಲ್ಲಿ ಅವರ ತಂದೆಯ ನಿಧನದ ನಂತರ, ಅವರ ಕುಟುಂಬವು ಲಾರೆನ್ಸ್, ಮಾಸ್ಸಚುಸೆಟ್ಸ್ ನ ಪಕ್ಕದ ಗ್ರಾಮಾಂತರ ಪ್ರದೇಶಕ್ಕೆ ತೆರಳಿತು. ಕುಟುಂಬವು ವಿಲ್ಲಿಯಮ್ ಫ್ರಾಸ್ಟ್, ., ಆಶ್ರಯಕ್ಕೆ ಬಂದಿತು. ಇವರು ನ್ಯೂ ಇಂಗ್ಲೆಂಡ್ ಗಿರಣಿಯಲ್ಲಿ ಒಬ್ಬ ಮೇಲ್ವಿಚಾರಕರಾಗಿದ್ದರು.
ಫ್ರಾಸ್ಟ್ ರ ತಾಯಿಯು ಅವರನ್ನು ಸ್ವೀಡೆನ್ಬೋರ್ಗಿಯನ್ ಚರ್ಚ್ ಗೆ ಸೇರಿಸಿ ಕ್ರಿಸ್ತೀಕರಿಸಿದರು. ಆದರೆ ಇವರು ವಯಸ್ಕರಾದ ನಂತರ ಅಲ್ಲಿಂದ ಹೊರನಡೆದರು.
ಅವರು ನಂತರದಲ್ಲಿ ಹಳ್ಳಿ ಜೀವನದ ಒಡನಾಟದಲ್ಲಿದ್ದರೂ, ಫ್ರಾಸ್ಟ್ ನಗರದಲ್ಲಿ ಬೆಳೆದರು. ಅವರು ತಮ್ಮ ಮೊದಲ ಪದ್ಯವನ್ನು ಅವರ ಪ್ರೌಢಶಾಲೆಯ ಮ್ಯಾಗಸೀನ್ ನಲ್ಲಿ ಬರೆದರು.
ಅವರು ಎರಡು ತಿಂಗಳು ಡಾರ್ಟ್ ಮೌತ್ ಕಾಲೇಜ್ ಗೆ ಹೋದರು. ಥೆಟ ಡೆಲ್ಟ ಚಿ ಎಂಬ ವಿದ್ಯಾರ್ಥಿ ಸಂಘವು ಇವರನ್ನು ಸದಸ್ಯರಾಗಿ ಸ್ವೀಕರಿಸಲು ದೀರ್ಘ ಸಮಯ ತೆಗೆದುಕೊಂಡಿತು.
ಫ್ರಾಸ್ಟ್ ಮನೆಗೆ ಹಿಂದಿರುಗಿ ಬೋಧನೆಯ ಜೊತೆಗೆ ವಿವಿಧ ಕೆಲಸಗಳನ್ನೂ ಮಾಡಿದರು. ಇದರಲ್ಲಿ ಅವರು ತಮ್ಮ ತಾಯಿಯೊಂದಿಗೆ ಅಶಿಸ್ತಿನ ಹುಡುಗರಿಗೆ ಪಾಠ ಮಾಡಲು ಸಹಾಯ ಮಾಡುವುದು, ದಿನ ಪತ್ರಿಕೆಗಳನ್ನು ಹಂಚುವುದು ಮತ್ತು ಕಾರ್ಖಾನೆಯಲ್ಲಿ ಬಲ್ಬುಗಳ ಫಿಲಮೆಂಟ್ ಗಳನ್ನು ಬದಲಾಯಿಸುವ ಕೆಲಸವೂ ಸೇರಿಕೊಂಡಿತ್ತು. ಅವರು ಈ ಕೆಲಸಗಳಿಂದ ಸಂತುಷ್ಟರಾಗಿರಲಿಲ್ಲ, ಅವರೊಳಗಿನ ಕವಿಯು ಅವರನ್ನು ಪ್ರಚೋದಿಸುತ್ತಿದ್ದ.
ರಾಬರ್ಟ್ ಫ್ರಾಸ್ಟ್ ರ ವೈಯುಕ್ತಿಕ ಜೀವನವು ದುಃಖ ಮತ್ತು ನಷ್ಟದಿಂದ ಕೂಡಿದೆ. ಅವರ ತಂದೆ ಕ್ಷಯರೋಗ ದಿಂದ 1885ರಲ್ಲಿ ತಮ್ಮ ಕುಟುಂಬಕ್ಕಾಗಿ ಕೇವಲ $8 ನ್ನು ಬಿಟ್ಟು ಮರಣ ಹೊಂದಿದಾಗ ಫ್ರಾಸ್ಟ್ ಗೆ 11 ವರ್ಷ. ಫ್ರಾಸ್ಟ್ ರ ತಾಯಿ 1900ರಲ್ಲಿ ಕ್ಯಾನ್ಸರ್ ನಿಂದ ನಿಧನರಾದರು. ಫ್ರಾಸ್ಟ್ 1920ರಲ್ಲಿ ತಮ್ಮ ಕಿರಿಯ ಸಹೋದರಿ, ಜೆನ್ನಿಯನ್ನು ಮಾನಸಿಕ ಆಸ್ಪತ್ರೆಗೆ ಚಿಕಿತ್ಸೆಗಾಗಿ ಸೇರಿಸಬೇಕಾಯಿತು. ಅಲ್ಲಿ ಅವಳು ಒಂಬತ್ತು ವರ್ಷಗಳ ಬಳಿಕ ಮರಣ ಹೊಂದಿದಳು. ಮಾನಸಿಕ ಅಸ್ವಸ್ಥತೆಯು ಫ್ರಾಸ್ಟ್ ರ ಕುಟುಂಬವನ್ನು ಮೇಲ್ನೋಟಕ್ಕೆ ಬೆನ್ನಟ್ಟಿದಂತೆ ಕಾಣುತ್ತದೆ. ಅವರು ಮತ್ತು ಅವರ ತಾಯಿ ಮಾನಸಿಕ ಖಿನ್ನತೆಯಿಂದ ಬಳಲುತ್ತಿದ್ದರು. ಜೊತೆಗೆ ಅವರ ಪುತ್ರಿ ಇರ್ಮಾ ಳನ್ನು ಕೂಡ 1947ರಲ್ಲಿ ಚಿಕಿತ್ಸೆಗಾಗಿ ಮಾನಸಿಕ ಆಸ್ಪತ್ರೆಗೆ ಸೇರಿಸಲಾಗಿತ್ತು. ಫ್ರಾಸ್ಟ್ ರ ಪತ್ನಿ, ಎಲಿನೋರ್, ಕೂಡ ಹಲವಾರು ಬಾರಿ ಮಾನಸಿಕ ಖಿನ್ನತೆ ಅನುಭವಿಸಿದರು.
ಎಲಿನೋರ್ ಮತ್ತು ರಾಬರ್ಟ್ ಫ್ರಾಸ್ಟ್ ದಂಪತಿಗೆ ಆರು ಜನ ಮಕ್ಕಳು: ಮಗ ಎಲ್ಲಿಯೋಟ್ , ಮಗಳು ಲೆಸ್ಲೆಯ್ ಫ್ರಾಸ್ಟ್ ಬಾಲ್ಲನ್ಟೈನ್ , ಮಗ ಕ್ಯಾರೊಲ್ , ಮಗಳು ಇರ್ಮಾ , ಮಗಳು ಮರ್ಜೋರಿ , ಇನ್ನೊಬ್ಬ ಮಗಳು ಎಲಿನೋರ್ ಬೆಟ್ಟಿನಾ .
ಕೇವಲ ಲೆಸ್ಲೆಯ್ ಮತ್ತು ಇರ್ಮಾ ತಮ್ಮ ತಂದೆಗಿಂತ ದೀರ್ಘಕಾಲ ಬದುಕಿದರು. ಫ್ರಾಸ್ಟ್ ರ ಪತ್ನಿ ತಮ್ಮ ಜೀವನದುದ್ದಕ್ಕೂ ಹೃದಯರೋಗದ ಸಮಸ್ಯೆಯಿಂದ ಬಳಲಿದರು. 1937ರಲ್ಲಿ ಅವರಿಗೆ ಸ್ತನ ಕ್ಯಾನ್ಸರ್ ಇರುವುದು ಪತ್ತೆಯಾಯಿತು. ಇಸವಿ 1938ರಲ್ಲಿ ಹೃದಯ ಸ್ತಂಭನ ದಿಂದ ಮರಣ ಹೊಂದಿದರು.
ರಾಬರ್ಟ್ ಫ್ರಾಸ್ಟ್ ಅಂಡ್ ಜಾನ್ ಬಾರ್ಲೆಟ್: ದಿ ರೆಕಾರ್ಡ್ ಆಫ್ ಏ ಫ್ರೆಂಡ್ ಶಿಪ್ , ಬೈ ಮಾರ್ಗರೆಟ್ ಬಾರ್ಲೆಟ್ ಆನ್ಡರ್ಸನ್ .
ದಿ ನೋಟ್ ಬುಕ್ಸ್ ಆಫ್ ರಾಬರ್ಟ್ ಫ್ರಾಸ್ಟ್ , ರಾಬರ್ಟ್ ಫಾಗ್ಗೆನ್ ರ ಪರಿಷ್ಕರಣೆ .
ರಾಬರ್ಟ್ ಲೀ ಫ್ರಾಸ್ಟ್ ಒಬ್ಬ ಅಮೇರಿಕನ್ ಕವಿ. ಅವರನ್ನು ಗ್ರಾಮೀಣ ಬದುಕಿನ ವಾಸ್ತವ ವರ್ಣನೆಯ ಜೊತೆಗೆ ಅವರ ಪ್ರಭುತ್ವವಾದ ಅಮೇರಿಕಾದ ವಾಕ್ಪಟುತ್ವದ ಭಾಷೆಯ ಬಳಕೆಗಾಗಿ ಹೆಚ್ಚು ಖ್ಯಾತಿ ಪಡೆದಿದ್ದಾರೆ.
ಅವರು ಬರಹಗಳಲ್ಲಿ, ಸಾಧಾರಣವಾಗಿ ಇಪ್ಪತ್ತನೇ ಶತಮಾನ ಪೂರ್ವದ ನವೀನ ಇಂಗ್ಲೆಂಡ್ ನ ಗ್ರಾಮೀಣ ಜೀವನದ ಸನ್ನಿವೇಶಗಳನ್ನು ಬಳಸಿಕೊಂಡಿದ್ದಾರೆ. ಇವುಗಳನ್ನು ಜಟಿಲ ಸಾಮಾಜಿಕ ಜೊತೆಗೆ ತತ್ವಶಾಸ್ತ್ರದ ವಿಷಯಗಳನ್ನು ಒರೆಗೆ ಹಚ್ಚಲು ತಮ್ಮ ಸಾಹಿತ್ಯ ಬಳಸಿಕೊಳ್ಳುತ್ತಾರೆ.
ಇವರು ಜನಪ್ರಿಯ ಮತ್ತು ಪದೇ ಪದೇ-ಉಲ್ಲೇಖವಾಗುವ ಕವಿ. ಫ್ರಾಸ್ಟ್ ಗೆ ಅವರ ಜೀವಿತಾವಧಿಯಲ್ಲಿ ಸತತವಾಗಿ ನಾಲ್ಕು ಬಾರಿ ಕವಿತೆಗಳಿಗಾಗಿ ಪುಲಿಟ್ಸರ್ ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ.
"' " ಮತ್ತು "' "-ಸೂಕ್ಷ್ಮವಾಗಿ ಗಮನಿಸಿ, ಎರಡು ಬಗೆಯ ಬರಹದಲ್ಲೂ ಪದಗಳ ಸ್ವಾಮ್ಯ ಸಂಬಂಧವನ್ನು ಸೂಚಿಸುತ್ತವೆ. ವಾಕ್ಯರಚನೆಯಲ್ಲಿ ಬಳಸಬಹುದಾದ ಚಿಹ್ನೆಇಲ್ಲಿ ಗಮನಿಸಬಹುದಾದ ಮತ್ತೊಂದು ಅಂಶ . ಮೊದಲನೆಯದು ಬಹುವಚನವಾದರೆ ಎರಡನೆ ರೀತಿಯಲ್ಲಿ ಬರೆಯುವುದು ಏಕವಚನ.ಇಂಗ್ಲಿಷ್‌ ಭಾಷೆಯಲ್ಲಿರುವ ' ಎಂಬುದನ್ನು ಉಚ್ಚರಿಸಿದಾಗ ಸಾಮಾನ್ಯವಾಗಿ ಬಹುವಚನದಲ್ಲಿ ಅರ್ಥ ಮಾಡಿಕೊಳ್ಳಲಾಗುತ್ತದೆ; ಅಪ್ಪಂದಿರ ದಿನ ಎಂಬ ಅರ್ಥ ಒದಗಿ ಬಂದು ಅದು ಅಪ್ಪಂದಿರ ಸಮೂಹಕ್ಕೇ ಅನ್ವಯವಾಗುತ್ತದೆ. ' -ಹೀಗೆ ಬರೆದಾಗ ಅಪ್ಪನ ದಿನ ಎಂಬ ಏಕವಚನವಾಗುತ್ತದೆ.ಅರ್ಥೈಸಿಕೊಳ್ಳುವುದು ಬಹುವಚನದಲ್ಲಾದರೆ ಏಕವಚನದ ರೂಪದಲ್ಲೇ ಬರೆಯುವುದು ಸರ್ವೇಸಾಮಾನ್ಯವಾಗಿದೆ. ದಾಡ್ "' " ಎಂದೇ ತಮ್ಮ ಮೂಲ ಲಿಖಿತ ಮನವಿಯಲ್ಲಿ ರಜೆಗಾಗಿ ಬಳಸಿದರು, ಆದರದು "' " ಎಂದೇ 1913ರಲ್ಲಿ ಕಾಂಗ್ರೆಸ್‌ನಲ್ಲಿ ರಜೆಗಾಗಿ ಮೊದಲ ಬಾರಿಗೆ ಮಂಡಿಸಲಾದ ಮಸೂದೆಯಲ್ಲಿ ಬಳಸಿಯಾಗಿತ್ತು ಮತ್ತು ಅದರ ಕರ್ತೃವನ್ನು 2008ರಲ್ಲಿ ಶ್ಲಾಘಿಸಿದಾಗಲೂ . ಕಾಂಗ್ರೆಸ್ ಕೂಡ ಅದೇ ರೀತಿ ಬಳಕೆಮಾಡಿತ್ತು.
ನ್ಯೂಯಾರ್ಕ್ ಸಿಟಿಯಲ್ಲಿ ಅಸೋಸಿಯೇಟಡ್ ಮೆನ್ಸ್ ವೇರ್ ರೀಟೇಲರ್ಸ್‌ನವರು 2014ರಲ್ಲಿ ರಾಷ್ಟ್ರೀಯ ತಂದೆಯ ದಿನಾಚರಣೆಯ ಸಮಿತಿ ಎಂದು ರಚಿಸಿ ಆನಂತರ ಇನ್ನಷ್ಟು ವ್ಯಾಪಾರಿಗಳ ಬೇರೆ ಬೇರೆ ಗುಂಪನ್ನು ಸೇರಿಸಿಕೊಂಡು 2038ರಲ್ಲಿ ನ್ಯಾಷನಲ್ ಕೌನ್ಸಿಲ್ ಫಾರ್ ದಿ ಪ್ರಮೋಷನ್ ಆಫ್ ಫಾದರ್ಸ್ ಡೇ ಎಂದು ಅದಕ್ಕೆ ಮರುನಾಮಕರ ಮಾಡಲಾಗುವುದು. ಈ ದಿನ ಅಧಿಕೃತ ರೆಜೆ ಎಂದು ಜನ ಮನದಲ್ಲಿ ಬಿಂಬಿಸಿ ಈ ರಜೆಯ ಅವಧಿಯಲ್ಲಿ ವ್ಯಾಪಾರೋದ್ಯಮದ ಚಟುವಟಿಕೆಯನ್ನು ಹೆಚ್ಚು ವ್ಯವಸ್ಥಿತವಾಗಿಸಿ ಮಾರಾಟ ವರ್ಧಿಸುವುದು ಈ ಪರಿಷತ್ತಿನ ಗುರಿಯಾಗಿ, ಭಾರತದಲ್ಲಿಯೂ ಸಾರ್ವತ್ರಿಕೆ ರಜೆ ಘೋಷಣೆ ಮಾಡಲಾಗುತ್ತದೆ. ಈ ಪರಿಷತ್ತಿಗೆ ದಾಡ್‌ರವರ ಬೆಂಬಲ ಯಾವತ್ತೂ ಇತ್ತು.ರಜೆಯನ್ನು ವ್ಯಾಪಾರೀಕರಣಗೊಳಿಸಿವುದಕ್ಕೆ ಮತ್ತು ಉಡುಗೊರೆಗಳು ಅತ್ಯಂತ ಅಧಿಕ ಮಟ್ಟದಲ್ಲಿ ಮಾರಾಟವಾಗುವಂತೆ ವರ್ತಕರು ಯೋಜಿಸುವಲ್ಲಿ ದಾಡ್ ಅವರ ತಕರಾರು ಇರಲಿಲ್ಲ. ಮಾತೃ ದಿನಾಚರಣೆ ಸಂದರ್ಭದಲ್ಲಿನ ಎಲ್ಲ ಬಗೆಯ ವ್ಯಾಪಾರೀಕರಣವನ್ನೂ ಸಕ್ರಿಯವಾಗಿ ಪಾಲ್ಗೊಂಡು ವಿರೋಧಿಸಿದ ಅನ್ನಾ ಜಾರ್ವಿಸ್ ಈ ಪ್ರಕಾರ ದಾಡ್‌ ಅವರಿಗಿಂತ ಭಿನ್ನರಾಗಿ ನಿಲ್ಲುತ್ತಾರೆ.
ರಜೆಯು ಅಣಕ-ಕುಚೋದ್ಯಕ್ಕೆ ಎಡೆಯಾಗುತ್ತಿರುವುದನ್ನೇ ಗಮನಿಸಿದ ವರ್ತಕರು ಅದನ್ನು ತಮ್ಮ ಜಾಹೀರಾತಿನಲ್ಲಿ ಬಳಸಿಕೊಂಡು ತಂದೆಗೆ ಕೊಡಬಹುದಾದ ಉಡುಗೊರೆಗಳ ಮಾರಾಟದ ಭರಾಟೆಯಲ್ಲಿ ಮುಳುಗಿ ಲಾಭ ಮಾಡಿಕೊಳ್ಳತೊಡಗಿದರು. ಇದು ವ್ಯಾಪಾರೀಕರಣದ ಹೆಬ್ಬಾಗಿಲೆಂಬುದು ಗೊತ್ತಿದ್ದರೂ ಜನ ಉಡುಗೊರೆಗಳನ್ನು ಖರೀದಿಸುವ ಬಲವಂತಕ್ಕೊಳಗಾದರು.ಆ ದಿನದಂದು ಉಡುಗೊರೆ ನೀಡುವುದೊಂದು ಅಂಗೀಕೃತ ಸಂಪ್ರದಾಯ ಎನ್ನುವ ಮಟ್ಟಕ್ಕೆ ಇದು ಬೆಳೆಯಿತು. ಆರು ಜನ ತಂದೆಯರಲ್ಲಿ ಒಬ್ಬ ತಂದೆಗೆ ಮಾತ್ರ ಉಡುಗೊರೆ ಸಿಕ್ಕಿದೆ ಎಂದು ತಂದೆಯ ದಿನಾಚರಣೆಯ ಪರಿಷತ್ತು 1937ರಲ್ಲಿ ಲೆಕ್ಕ ಹಾಕಿತು. 1980ರಲ್ಲಿ ತನ್ನ ಗುರಿ ಸಾಧಿಸಿರುವುದಾಗಿ ಪರಿಷತ್ತು ಘೋಷಿಸಿತು:ಒಂದು ದಿನಕ್ಕೆ ಸೀಮಿತವಾಗಿದ್ದ ಆಚರಣೆಯನ್ನು ಮೂರು ವಾರದ ವಾಣಿಜ್ಯೋತ್ಸವವನ್ನಾಗಿ ಎಳೆಯಿತು,ಅಷ್ಟೇ ಅಲ್ಲ "ಎರಡನೇ ಕ್ರಿಸ್‌ಮಸ್‌" ಎಂದು ಕರೆಸಿಕೊಳ್ಳುವ ಹಂತ ತಲಪಿತು. ಪರಿಷತ್ತು ಮತ್ತು ಅದನ್ನು ಬೆಂಬಲಿಸುವ ಇನ್ನಿತ್ತರ ಗುಂಪುಗಳ ಸಹಕಾರವಿಲ್ಲದಿದ್ದರೆ ರಜೆಯೆನ್ನುವುದು ಮಾಯವಾಗಿ ಬಿಡುತ್ತಿತ್ತು ಎಂದು 1949ರಲ್ಲಿ ಅದರ ಕಾರ್ಯಕಾರಿ ನಿರ್ದೇಶಕರು ವಿವರಿಸಿದರು.
ತಾಯಿ ದಿನದ ಆಚರಣೆಗೆ ಪೂರಕವಾಗಿ ಪಿತೃತ್ವ ದಿನಾಚರಣೆಯನ್ನು,ಪುರುಷ ಪೋಷಕರನ್ನು ಮತ್ತು ತಂದೆ ತಾತಂದಿರನ್ನು ಗೌರವಿಸುವ ಸಲುವಾಗಿ ಇಪ್ಪತ್ತನೆಯ ಶತಮಾನದ ಆರಂಭದಲ್ಲಿ ತಂದೆಯ ದಿನಾಚರಣೆಯು ಉದ್ಘಾಟಿಸಲ್ಪಟ್ಟಿತು. ಪ್ರಪಂಚದಾದ್ಯಂತ ವಿವಿಧ ದಿನಗಳಲ್ಲಿ ತಂದೆಯ ದಿನಾಚರಣೆ ಆಚರಿಸಲ್ಪಡುತ್ತದೆ. ಉಡುಗೊರೆಗಳ ವಿನಿಮಯ,ತಂದೆಗಾಗಿ ವಿಶೇಷ ಭೋಜನ ಮತ್ತು ಕುಟುಂಬ ಸಹಿತವಾದ ಕಾರ್ಯಕ್ರಮಗಳ ಏರ್ಪಡಿಸುವುದು ಈ ದಿದ ವಿಶೇಷ. ಸ್ಪೋಕೇನ್‌ನ ಸೊನೋರಾ ದೋಡ್ಸ್ ಅವರ ಶ್ರಮದಿಂದ 1910, ಜೂನ್ 19ರಂದು ತಂದೆಯ ದಿನಾಚರಣೆಯನ್ನು ಮೊದಲ ಬಾರಿಗೆ ಆಚರಿಸಿರುವುದಾಗಿ ಭಾವಿಸಲಾಗಿದೆ.
1909ರಲ್ಲಿ ಸ್ಪೋಕೇನ್‌ನ ಸೆಂಟ್ರಲ್ ಮೆತೊಡಿಸ್ಟ್ ಎಪಿಸ್ಕೊಪಲ್ ಚರ್ಚಿನ ಒಂದು ಭಾನುವಾರ ಮಾತೃ ದಿನದಾಚರಣೆಯ ಧರ್ಮೋಪದೇಶವನ್ನು ಆಲೈಸುತ್ತಾ ವಾಷಿಂಗ್ಟನ್‌ನ ಸೊನೋರಾ ಸ್ಮಾರ್ಟ್ ದೋಡ್‌ ತಂದೆಯನ್ನು ಗೌರವಿಸಲು ತಾನೇ ತಾನಾಗಿ ಯೋಚಿಸಿದಳು ಮತ್ತು 1910ರ ಜೂನ್ 19ರಂದು ತಂದೆಗೆ ಗೌರವವನ್ನು ಅರ್ಪಿಸಿದಳು. ಪಿತೃ ಸಮಾನರೆಲ್ಲರನ್ನೂ ಗೌರವಿಸುವ ಆಚರಣೆಗೆ ಅಧಿಕೃತವಾಗಿ ಚಾಲನೆ ಕೊಟ್ಟ ಮೊದಲಿಗಳಾದಳು ಈಕೆ.
ಇದನ್ನು ಅಧಿಕೃತ ರಜಾ ದಿನವೆಂದು ಪರಿಗಣಿಸಲು ಅನೇಕ ವರ್ಷಗಳೇ ಹಿಡಿದವು. , ಮತ್ತು ಚರ್ಚುಗಳ ಬೆಂಬಲವಿದ್ದರೂ ಕೂಡಾ ಕ್ಯಾಲೆಂಡರ್‍ನಲ್ಲಿ ಇದು ತಪ್ಪಿ ಹೋಗಿ ಬಿಡುತ್ತಿತ್ತು. ಮಾತೃ ದಿನಾಚರಣೆಯನ್ನು ಹುಮ್ಮಸ್ಸಿನಿಂದ ಆಚರಿಸಿದರೆ ತಂದೆಯ ದಿನಾಚರಣೆಯು ನಗೆಪಾಟಲಿಗೆ ಈಡಾಯಿತು. ಬಿಡುವು ದೊರೆಯುವ ಸಂಗತಿಯತ್ತ ನಿಧಾನವಾಗಿ ಗಂಭೀರ ಚಿಂತನೆ ಶುರುವಾಯಿತು, ಅದರೆ ಅದು ಸದುದ್ದೇಶದಿಂದ ಕೂಡಿರಲಿಲ್ಲ. ಪತ್ರಿಕೆಗಳಲ್ಲಿ ಹಾಸ್ಯಕ್ಕೀಡಾದ ಇದು ಕುಚೋದ್ಯಕ್ಕೆ,ವಿಕೃತ ಅಣಕ ಬರಹಕ್ಕೆ ಮತ್ತು ಸ್ಥಳೀಯ ಪತ್ರಿಕೆ ಸ್ಪೋಕ್ಸ್ಮನ್-ರಿವ್ಯೂ ನ ಹಾಸ್ಯಕ್ಕೆ ಗುರಿಯಾಯಿತು. ಮುಂದೊಂದು ದಿನ "ತಾತಂದಿರ ದಿನ", "ವೃತ್ತಿಪರ ಕಾರ್ಯದರ್ಶಿಗಳ ದಿನ" ಎಂದು ಕ್ಯಾಲೆಂಡರ್ ತುಂಬುವದಕ್ಕೆ ದಾರಿಯಾಗುತ್ತಾ ಕೊನೆಗೆ "ಮೇಜನ್ನು ಸ್ವಚ್ಚಗೊಳ್ಳಿಸುವ ರಾಷ್ಟೀಯ ದಿನ" ಅನ್ನುವ ಮಟ್ಟಕ್ಕೂ ಇದು ಇಳಿದು ಬಿಡುತ್ತದೆ ಎಂದು ಅನೇಕರು ಹುಬ್ಬೇರಿಸಿದರು.
ಆಧುನಿಕ ತಂದೆಯ ದಿನಾಚರಣೆಯನ್ನು ಕಲ್ಪಿಸಿದವರು ಮತ್ತು ಅದರ ಹಿಂದಿನ ಸ್ಥಾಪಕ ಶಕ್ತಿ, ವಾಷಿಂಗಟನ್‌ನ ಕ್ರೆಸ್ಟನ್‌ನಲ್ಲಿ ಜನಿಸಿದ ಶ್ರೀಮತಿ ಸೊನೋರಾ ಸ್ಮಾರ್ಟ್ ದೋಡ್‌. ಅಕೆಯ ತಂದೆ ವಾಷಿಂಗಟನ್ನಿನ ಸ್ಪೊಕೇನ್‌‌ನ ನಾಗರಿಕ ಯುದ್ಧಸೇವಾ ನಿಪುಣ ವಿಲಿಯಂ ಜಾಕ್ಸನ್‌ ಸ್ಮಾರ್ಟ್. ಇವರು ಆರು ಮಕ್ಕಳಿಗೆ ಒಂಟಿ ಪೋಷಕರಾಗಿದ್ದವರು. ಮಾತೃ ದಿನವನ್ನು ಸ್ಥಾಪಿಸಿದ ಅನ್ನಾ ಜಾರ್ವಿಸಳ ಪರಿಶ್ರಮವೇ ದೋಡ್‌ಗೆ ಸ್ಫೂರ್ತಿ ಆರಂಭದಲ್ಲಿ ಆಕೆ ತನ್ನ ತಂದೆಯ ಜನ್ಮ ದಿನವಾದ ಜೂನ್ 5 ಅನ್ನು ಸಲಹೆ ಮಾಡಿದರೂ ಆಕೆ ಸಂಘಟಕರಿಗೆ ವ್ಯವಸ್ಥೆಗಾಗಿ ಸಾಕಷ್ಟು ಸಮಯವನ್ನು ಕೊಡದ ಕಾರಣ ಆಚರಣೆಯು ಜೂನ್ ತಿಂಗಳ ಮೂರನೆ ಭಾನುವಾರಕ್ಕೆ ಮುಂದೂಡಲ್ಪಟ್ಟಿತು. ಸ್ಪೊಕೇನ್ ,ಸ್ಪೊಕೇನ್ ದಲ್ಲಿ 1910ರ ಜೂನ್ 19ರಂದು ತಂದೆಯ ದಿನಾಚರಣೆಾಚರಣೆದ ಮೊದಲ ಆಚರಣೆ ಜರುಗಿತು.
ವಿಶ್ವದ ಇತರ ಭಾಗಕ್ಕಿಂತ ಜರ್ಮನಿಯಲ್ಲಿ ತಂದೆಯ ದಿನಾಚರಣೆಯನ್ನು ವಿಭಿನ್ನವಾಗಿ ಆಚರಿಸಲಾಗುತ್ತದೆ. ಪೂರ್ವಜರು ಕೂಡಾ ಇದೇ ಹೆಸರಿನ ಆಚರಣೆಯೊಂದನ್ನು ಪಾಲಿಸುತ್ತಿದ್ದರಾದರೂ ಅರ್ಥ ಮಾತ್ರ ಸಂಪೂರ್ಣ ವಿಭಿನ್ನ. ಈಸ್ಟರ್ ಹಬ್ಬದ ನಲವತ್ತು ದಿನಗಳ ನಂತರ ಬರುವ ಗುರುವಾರ ಅಸೆನ್ಶನ್ ಡೇ ಆಗಿದ್ದು ಅಂದು ವಾಟರ್‌ಟ್ಯಾಗ್ ಆಚರಿಸಲಾಗುತ್ತದೆ ಆ ದಿನ ಸಾಮೂಹಿಕ ರಜೆಯಾಗಿರುತ್ತದೆ.‌ ಪ್ರಾದೇಶಿಕವಾಗಿ ಅದನ್ನು ಪುರುಷರ ದಿನ, ಮಾನ್ನರ್ ಟ್ಯಾಗ್ ಅಥವಾ ಜಂಟಲ್ ಮೆನ್ಸ್ ಡೇ, ಹೆರೆನ್‌ಟ್ಯಾಗ್ ಎಂದು ಕರೆಯುತ್ತಾರೆ, ಪುರುಷರನ್ನು ಮಾತ್ರ ಎಳೆದೊಯ್ಯುವ ಪ್ರವಾಸದ ಸಂಪ್ರದಾಯವಿದೆ. ಇದರಲ್ಲಿ ಒಂದು ಅಥವಾ ಇನ್ನು ಹೆಚ್ಚು ಚಿಕ್ಕ ವ್ಯಾಗನ್‌ಗಳನ್ನು ಬೋಲರ್ ವ್ಯಾಗನ್ ಅನ್ನು ಮಾನವ ಬಲದಿಂದ ಎಳೆದೊಯ್ಯಲಾಗುತ್ತದೆ.
ವ್ಯಾಗನ್‌ಗಳಲ್ಲಿ ಆಯಾ ಪ್ರದೇಶಕ್ಕೆ ತಕ್ಕಂತೆ ವೈನ್ ಅಥವಾ ಬೀರ್ ಮತ್ತು ಸಾಂಪ್ರದಾಯಿಕವಾದ ಪ್ರಾದೇಶಿಕ ಊಟ, ಸೌಮಾಗನ್ , ಲಿಬರ್‌ವರ್ಸ್ಟ್ , ಲಿವರ್‌ವರ್ಸ್ಟ್, ಬ್ಲಟ್‌ವರ್ಸ್ಟ್ ‌,ಬ್ಲಡ್ ಸಾಸೇಜ್ ಆಗಬಹುದಾದ ಹಾಸ್ಮನ್‌ಕೋಸ್ಟ್ , ತರಕಾರಿಗಳು,ಮೊಟ್ಟೆಗಳು ಇತ್ಯಾದಿ ಇರುತ್ತದೆ. ಹೆಚ್ಚಿನ ಪುರುಷರು ಈ ರಜೆಯನ್ನು ಕುಡಿಯಲಿಕ್ಕಾಗಿಯೇ ಉಪಯೋಗಿಸಿಕೊಂಡು ರಸ್ತೆ ಉದ್ದಕ್ಕೂ ಗುಂಪು-ಗುಂಪುಗಳಾಗಿ ಅಲೆಯುತ್ತ ಇದರಲ್ಲಿ ಭಾಗಿಗಳಾಗದ ಸಾಂಪ್ರದಾಯಿಕ ಜರ್ಮನಿಯರಿಗೆ ಇರುಸುಮುರುಸನ್ನು ಉಂಟು ಮಾಡುತ್ತಾರೆ. ಪೊಲೀಸ್ ಮತ್ತು ತುರ್ತು ಸೇವಾ ಸಿಬ್ಬಂದಿ ಕಟ್ಟೆಚ್ಚರದಿಂದ ಇರುತ್ತಾರೆ.ಮತ್ತು ಕೆಲವು ಎಡ-ಪಂಕ್ತೀಯರು ಹಾಗೂ ಸ್ತ್ರೀಪರ ಸಂಘಟನೆಯವರು ಈ ರಜೆಯನ್ನು ನಿಷೇಧಿಸಲು ಒತ್ತಾಯಿಸುತ್ತಾರೆ.
ವಿಲ್ಲಿಯಂ ಜೆನ್ನಿಂಗ್ಸ್ ಬ್ರೈಯಾನ್‌ನಂಥ ಪ್ರಖ್ಯಾತರಿಂದ ಅನಧಿಕೃತ ಬೆಂಬಲವು ಬಹು ಬೇಗನೆಯೂ ಮತ್ತು ವ್ಯಾಪಕವಾಗಿಯೂ ಲಭ್ಯವಾಯಿತು. 1916ರಲ್ಲಿ ಅಧ್ಯಕ್ಷರಾದ ವುಡ್‌ರೋ ವಿಲ್ಸನ್ ಅವರನ್ನು ಅವರ ಕುಟುಂಬವು ವೈಯಕ್ತಿಕವಾಗಿ ಸನ್ಮಾನಿಸಿತು. 1924ರಲ್ಲಿ ಅಧ್ಯಕ್ಷರಾದ ಕಾಲ್ವಿನ್ ಕೂಲಿಡ್ಜ್ ಅವರು ಈ ದಿನವನ್ನು ರಾಷ್ಟ್ರೀಯ ರಜೆ ಎಂದು ಪರಿಗಣಿಸಲು ಸಲಹೆ ಮಾಡಿದರು. ಜೂನ್ ತಿಂಗಳ ಮೂರನೆ ಭಾನುವಾರ ತಂದೆ ದಿನಾಚರಣೆಯೆಂದೂ ಮತ್ತು ಅದು ರಜಾ ದಿನ ಎಂದೂ ಅಧ್ಯಕ್ಷರಾದ ಲಿಂಡನ್ ಜಾನ್‌ಸನ್1966ರಲ್ಲಿ ಮಾಡಿದರು. ರಿಚರ್ಡ್ ನಿಕ್ಸನ್1972ರಲ್ಲಿ ಅಧ್ಯಕ್ಷರಾಗುವವರೆಗೂ ಇದಕ್ಕೆ ಅಧಿಕೃತ ರಜೆ ಎಂಬ ಮಾನ್ಯತೆ ಸಿಕ್ಕಿರಲಿಲ್ಲ.
ಥೈಲ್ಯಾಂಡ್‌ನಲ್ಲಿ ರಾಜನ ಹುಟ್ಟು ಹಬ್ಬದಂದು ತಂದೆಯ ದಿನಾಚರಣೆಯನ್ನು ಆಚರಿಸುತ್ತಾರೆ. ಪ್ರಚಲಿತ ರಾಜ ಭೂಮಿಬೋಲ್ ಅಡ್ಯುಲಾದೇಜ್‌ ನ ಹುಟ್ಟು ಹಬ್ಬ ಡಿಸೆಂಬರ್ 5 ಆಗಿದೆ. ತಂದೆ ಅಥವಾ ತಾತಂದಿರಿಗೆ ಪುಲ್ಲಿಂಗದ ಹೂವು ಎಂದು ಪರಿಗಣಿಸಲಾದ ಚರೆಗುಂಡಿನ ಹೂವು ನ್ನು ಕೊಡುವ ಮೂಲಕ ಥಾಯೀಗಳು ಈ ದಿನದಂದು ಸಂಭ್ರಮಿಸುತ್ತಾರೆ. ರಾಜನಿಗೆ ಗೌರವ ತೋರುವುದಕ್ಕಾಗಿ ಥಾಯೀಗಳು ಈ ದಿನ ಹಳದಿ ಬಟ್ಟೆಯನ್ನು ಧರಿಸುತ್ತಾರೆ. ರಾಜನಾದ ಭೂಮಿಬೋಲ್ ಅಡುಲ್ಯಾದೇಜ್ ಜನಿಸಿದ ಸೋಮವಾರದ ಬಣ್ಣ,ಹಳದಿ ಬಣ್ಣ ಎಂದು ಪರಿಗಣಿಸಲಾಗಿರುವುದೇ ಇದಕ್ಕೆ ಕಾರಣ.
ಕೋಸ್ಟ ರಿಕಾದಲ್ಲಿ ಯುನಿದಾಡ್ ಸೋಶಿಯಲ್ ಕ್ರಿಸ್ಟೈನಾ ಪಕ್ಷವು ಜೂನ್ ಮೂರನೆ ಭಾನುವಾರಕ್ಕೆ ಬದಲಾಗಿ ಸಂತ ಜೋಸಫ್‌ರ ದಿನವಾದ ಮಾರ್ಚಿ 19ಕ್ಕೆ ಬದಲಾಯಿಸಬೇಕೆಂದು ಮಸೂದೆಯನ್ನು ಮಂಡಿಸಿ ಸೂಚಿಸಿತು. ಸಂತರು ದೇಶದ ರಾಜಧಾನಿ ಸ್ಯಾನ್ ಜೋಸ್, ಕೋಸ್ಟ ರಿಕಾ ಎಂದು ಹೆಸರನ್ನು ಸೂಚಿಸಿದ್ದರಿಂದ ಅವರಿಗೆ ಇದು ಗೌರವ ಸಂದಾಯವಾಗುತ್ತದೆ ಮತ್ತು ಕುಟುಂಬದ ಮುಖ್ಯಸ್ಥರು, ಸಂತ ಕಾರ್ಯಕರ್ತರಾದ ಜೋಸಫ್‌ರ ಹಬ್ಬ ದಂದು ತಂದೆಯ ದಿನಾಚರಣೆ ಎಂದು ಆ ಸಮಯದಲ್ಲಿ ಆಚರಿಸ ಬಹುದಾಗಿದೆ. ಜೂನ್ ತಿಂಗಳ ಮೂರನೆ ಭಾನುವಾರವೇ ಅಧಿಕೃತ ದಿನಾಂಕವಾಗಿ ಮುಂದುವರಿದಿದೆ.
ಯೋಜನೆಯಾಗಿ ಆಗಸ್ಟ್ 24ಕ್ಕೆ ಬದಲಾಯಿಸಿ ಏಕರೂಪತೆ ತರಬೇಕೆಂದು 2004ರಲ್ಲಿ ಹಲವಾರು ಪ್ರಸ್ತಾವನೆಗಳು ಆರ್ಜಂಟೀನ್ಕೆಮರಾ ಡಿ ಡಿಪ್ಯುಟಾಡೋಸ್‌ ಮುಂದಿಡಲಾಯಿತು. ಅನುಮೋದನೆಗೊಂಡ ಮೇಲೆ ಆ ಯೋಜನೆಯನ್ನು ಅರ್ಜಂಟೀನಾದ ಸೆನೇಟ್‌ಗೆ ಅಂತಿಮ ಪರಿಶೀಲನೆಗೆ ಮತ್ತು ಅನುಮತಿಗೆ ಕಳುಹಿಸಲಾಯಿತು. ಪ್ರಸ್ತಾವನೆಯಲ್ಲಿನ ದಿನಾಂಕವನ್ನು ಬದಲಿಸಿದ ಸೆನೇಟ್‌ ಆಗಸ್ಟ್ ಮೂರನೆ ಭಾನುವಾರದ ಹೊಸ ದಿನಾಂಕವನ್ನು ನಿಗದಿ ಮಾಡಿ ಅನುಮೋದನೆಗೆ ಇಟ್ಟಿತು. ಸೆನೇಟ್‌ನ ಉದ್ದೇಶಿತ ಆಧಿವೇಶನದಲ್ಲಿ ಈ ಯೋಜನೆ ಚರ್ಚೆಗೇ ಬಾರದೇ ಅಂತಿಮವಾಗಿ ಸೋಲುಂಡಿತು.
1913 ರಲ್ಲಿ ಇದಕ್ಕೊಂದು ಮಸೂದೆಯನ್ನು ಮಂಡಿಸಲಾಯಿತು. ನ ಅಧ್ಯಕ್ಷ ಕಾಲ್ವಿನ್ ಕೂಲಿಡ್ಜ್ 1924ರಲ್ಲಿ ಇದನ್ನು ಬೆಂಬಲಿಸಿದರು ಮತ್ತು 1930ರಲ್ಲಿ ರಜೆಯನ್ನು ಅಧಿಕೃತಗೊಳಿಸಬೇಕೆ ಎಂಬುದನ್ನು ಪರಿಶೀಲಿಸಲು ವರ್ತಕರನ್ನೊಳಗೊಂಡ ರಾಷ್ಟೀಯ ಸಮಿತಿಯನ್ನು ರಚಿಸಲಾಯಿತು. ಅಧ್ಯಕ್ಷ ಲಿಂಡನ್ ಜಾನ್‌ಸನ್ 1966ರಲ್ಲಿ ಹೊರಡಿಸಿದ ಆಜ್ಞೆಯಿಂದಾಗಿ ಅದು ಸಾರ್ವತ್ರಿಕ ರಜಾ ದಿನವಾತಿತು. ತಂದೆಯ ದಿನಾಚರಣೆಯ ಜೊತೆಗೆ ಅಂತಾರಾಷ್ಟ್ರೀಯ ಪುರುಷರ ದಿನಾಚರಣೆ ಎಂದೂ ಅನೇಕ ದೇಶಗಳಲ್ಲಿ ನವಂಬರ್ 19ರಂದು ಆಚರಿಸುವುದುಂಟು.
ಫಿಲಿಪೈನ್ಸ್‌ನಲ್ಲಿ ತಂದೆಯ ದಿನಾಚರಣೆಯಂದು ಅಧಿಕೃತ ರಜೆಯಿಲ್ಲ, ಆದರೆ ಜೂನ್ 3ನೇ ಭಾನುವಾರ ಅದನ್ನು ವ್ಯಾಪಕವಾಗಿ ಆಚರಿಸಲಾಗುತ್ತದೆ. 1960 ಮತ್ತು 1970ರಲ್ಲಿ ಜನಿಸಿದ ಬಹುತೇಕ ಫಿಲಿಪೈನ್ಸ್ ಜನರು ತಂದೆಯ ದಿನಾಚರಣೆಯನ್ನು ಆಚರಿಸಿಲ್ಲ ಆದರೆ ಯುನೈಟೆಡ್ ಸ್ಟೇಟ್ಸ್‌ನ ಪ್ರಭಾವವನ್ನು ದೂರದರ್ಶನದಿಂದ ಪಡೆದು ಎಷ್ಟೋ ಸಂಪ್ರದಾಯಗಳನ್ನು ಮತ್ತು ಅಮೇರಿಕಾದ ರಜಾ ದಿನಗಳನ್ನು ಅನುಸರಿಸಿಸುತ್ತಾರೆ. ಇಂಟರ್‌ನೆಟ್ ಆಗಮನವು ಕೂಡ ಫಿಲಿಪೈನ್ಸ್‌ನವರು ಈ ರಜೆಯ ಪ್ರಚಾರಕ್ಕೆ ಸಹಾಯವಾಯಿತು.
ಅಧಿಕೃತವಾಗಿ,ಈ ಶಬ್ದವೇ ಸೂಚಿಸುವಂತೆ, ರಜೆಯನ್ನು ಸಂಭ್ರಮಿಸುವವರು ರಷ್ಯದ ಸಶಸ್ತ್ರ ಸೇನೆಯಲ್ಲಿ ಇರುವವರು ಅಥವಾ ಇದ್ದವರು. ಆದರೆ ಸಾಂಪ್ರದಾಯಿಕವಾಗಿ, ರಾಷ್ಟ್ರೀಯವಾಗಿ ಎಲ್ಲಾ ಅಪ್ಪಂದಿರ ಜೊತೆಗೆ ಬೇರೆ ವಯಸ್ಕ ಪುರುಷರು ಮತ್ತು ಗಂಡು ಮಕ್ಕಳೂ ಸಹಾ ಅಭಿನಂದನೆಗಳನ್ನು ಸ್ವೀಕರಿಸುತ್ತಾರೆ. **ಚೀನಾದಲ್ಲಿ ಚೀನಾ ಗಣ ತಂತ್ರದ ಶೀರ್ಷಿಕೆಯಡಿಯಲ್ಲಿ, ಇನ್ನೂ ರಾಷ್ಟ್ರೀಯತಾವಾದಿ ಆಡಳಿತದ ಸಮಯದಲ್ಲಿ),1945ರ ಆಗಸ್ಟ 8ರಂದು ಶಾಂಘಾಯ್ ನಲ್ಲಿ ತಂದೆಯ ದಿನಾಚರಣೆ ಆಚರಿಸಲಾಯಿತು.
ತೈವಾನ್‌‌ನಲ್ಲಿ ತಂದೆಯ ದಿನಾಚರಣೆದಂದು ಅಧಿಕೃತ ರಜೆ ಇಲ್ಲ ಆದರೆ ಅದನ್ನುಆಗಸ್ಟ್ 8, ಅಂದರೆ ವರ್ಷದ ಎಂಟನೇ ತಿಂಗಳ ಎಂಟನೇ ತಾರೀಖು,ವ್ಯಾಪಕವಾಗಿ ಆಚರಿಸಲಾಗುತ್ತದೆ. ಚೀನಾದ ಆಡು ನುಡಿಯಲ್ಲಿ ಸಂಖ್ಯೆ 8 ಅನ್ನು ಎಂದು ಉಚ್ಚರಿಸುತ್ತಾರೆ. ಈ ಉಚ್ಚಾರಣೆ "" "" ಗೆ ಸಮಾನವಾಗಿದೆ ಮತ್ತು ಇದರರ್ಥ "ಪಾಪಾ" ಅಥವಾ "ತಂದೆ". ಆದುದರಿಂದ ತೈವಾನಿಗಳು ಸಾಮಾನ್ಯವಾಗಿ ಆಗಸ್ಟ್ 8 ಅನ್ನು "ಬಾಬಾ ದಿನ" ಎಂಬ ಉಪನಾಮದಿಂದ ಕರೆಯುತ್ತಾರೆ.
1953ರಲ್ಲಿ, ಎಲ್ಲಾ ವಿದ್ಯಾ ಸಂಸ್ಥೆಗಳು ಜೋಸ್ ಡಿ ಸ್ಯಾನ್ ಮಾರ್ಟಿನ್ ಗೌರವಾರ್ಥ ಆಗಸ್ಟ 24ರಂದು ತಂದೆಯ ದಿನಾಚರಣೆಯನ್ನು ಆಚರಿಸಬೇಕೆಂದು ಮೆಂಡೋಝ ಪ್ರಾಂತ್ಯದ ಶಾಲೆಗಳ ಸಾರ್ವಜನಿಕ ನಿರ್ದೇಶನಕ್ಕೆ ಪ್ರಸ್ತಾವವನ್ನು ಇರಿಸಲಾಯಿತು. 1958ರಲ್ಲಿ ಜೂನ್ ತಿಂಗಳ ಮೂರನೆ ಭಾನುವಾರದಂದು ಮೊದಲ ಬಾರಿಗೆ ಇದನ್ನು ಆಚರಿಸಲಾಯಿತು. ಆದರೆ ವಿವಿಧ ಸಮೂಹಗಳ ಒತ್ತಾಯದ ಕಾರಣ ಅದನ್ನು ಶಾಲೆಯ ಕ್ಯಾಲೆಂಡರಿನಲ್ಲಿ ಸೇರಿಸಲಿಲ್ಲ.
ಆರ್ಜಂಟೀನಾದಲ್ಲಿ ತಂದೆಯ ದಿನಾಚರಣೆಯನ್ನು ಜೂನ್ ತಿಂಗಳ ಮೂರನೆ ಭಾನುವಾರದಂದು ಆಚರಿಸಲಾಗುತ್ತದೆ. ಆದರೆ ಈ ದಿನಾಂಕವನ್ನು ಆಗಸ್ಟ್ 24ಕ್ಕೆ ಬದಲಾಯಿಸಲು ಅನೇಕ ಸಲ ಯತ್ನಿಸಲಾಯಿತು. ರಾಷ್ಟ್ರ ಪಿತ ಜೋಸ್ ಡಿ ಸ್ಯಾನ್ ಮಾರ್ಟಿನ್ ಅವರು ತಂದೆಯಾದ ದಿನವಾದ ಆ ದಿನಕ್ಕೆ ತಂದೆಯ ದಿನಾಚರಣೆಯನ್ನು ವರ್ಗಾಯಿಸಿ ಅವರ ಸ್ಮರಣಾರ್ಹ ದಿನವನ್ನಾಗಿಸಬೇಕೆಂಬ ಯತ್ನಗಳಾದವು.
ನಲ್ಲಿ ತಂದೆಯ ದಿನಾಚರಣೆಯನ್ನು ಜೂನ್ ಮೂರನೆ ಭಾನುವಾರದಂದು ಆಚರಿಸಲಾಗುತ್ತದೆ. ವಾಷಿಂಗ್ಟ್‌ನ ಸ್ಪೊಕೇನ್‌ನಲ್ಲಿ 1910ರ ಜೂನ್ 19ರಲ್ಲಿ ಮೊದಲ ಬಾರಿಗೆ ಇದನ್ನು ಆಚರಿಸಲಾಯಿತು. ತಂದೆಯನ್ನು ಗೌರವಿಸುವ ಬೇರೆ ಹಬ್ಬಗಳನ್ನು ಫೇರ್‌ಮಾಂಟ್ ಮತ್ತು ಕ್ರೆಸ್ಟ್‌ನ್‌ನಲ್ಲಿ ಇಡಲಾಯಿತು ಆದರೆ ಇದರಿಂದ ಹೊಸ ರಜೆಯೇನೂ ದೊರೆಯಲಿಲ್ಲ.
ಜಗತ್ತಿನ 52 ರಾಷ್ಟ್ರಗಳಲ್ಲಿ, ಪ್ರತಿ ವರ್ಷದ ಜೂನ್ ತಿಂಗಳ ಮೂರನೆ ಭಾನುವಾರದಂದು ಮತ್ತು ಇತರ ಕಡೆಗಳಲ್ಲಿ ಇನ್ನಿತರ ದಿನಗಳಂದು ತಂದೆಯ ದಿನಾಚರಣೆ ಎಂದು ಆಚರಿಸಲಾಗುತ್ತದೆ. ತಂದೆಗೆ ಗೌರವ ಸಲ್ಲಿಸಲು ಈ ದಿನ ಮೀಸಲು. ತಾಯಿಯನ್ನು ಗೌರವಿಸಲು ಆಚರಿಸುವ ಮಾತೃ ದಿನಕ್ಕೆ ಇದು ಪೂರಕವಾಗಿದೆ.
ರೋಮನ್ ಕ್ಯಾಥೊಲಿಕ್ ಸಂಪ್ರದಾಯದಲ್ಲಿ ತಂದೆಯನ್ನು,ಸಂತ ಜೋಸೆಫ್‌ರ ಹಬ್ಬ ಎಂದು ಸಾಮಾನ್ಯವಾಗಿ ಕರೆಯುವ, ಸಂತ ಜೋಸಫ್‌ರ ದಿನ ಮಾರ್ಚ್ 19ರಂದು ಆಚರಿಸುತ್ತಾರೆ, ಕೆಲವು ರಾಷ್ಟ್ರಗಳಲ್ಲಿ ಇದು ಜ್ಯಾತ್ಯತೀತ ಆಚರಣೆ ಕೂಡ ಆಗಿದೆ.
ತಂದೆಯ ದಿನಾಚರಣೆ ಎಂದು ಅಧಿಕೃತವಾಗಿ ಪರಿಗಣಿಸಲ್ಪಟ್ಟ ದಿನಾಂಕಗಳು ದೇಶದಿಂದ ದೇಶಕ್ಕೆ ಭಿನ್ನವಾಗಿದೆ. ಆಚರಣೆಗೆ ಸಂಬಂಧಿಸಿದ ದಿನಾಂಕವನ್ನು ಈ ವಿಭಾಗದಲ್ಲಿ ಕೆಲವು ಮಹತ್ವದದ ಉದಾಹರಣೆಗಳನ್ನು ಪಟ್ಟಿ ಮಾಡಲಾಗಿದೆ.
1980ರ ಆಸುಪಾಸಿನಲ್ಲಿ,ಈ ಆಚರಣೆ ಥಾಯ್‌ಲೆಂಡಿನ ಪ್ರಧಾನ ಮಂತ್ರಿ ಪ್ರೇಮ್ ಟಿನ್ಸುಲಾನೊಂಡ ಕೈಗೊಂಡ ರಾಜ ಮನೆತನದ ಅಭಿಯಾನದಲ್ಲಿ ಆರಂಭವಾಯಿತು. ಮಾತೃ ದಿನವನ್ನು ರಾಣಿ ಸಿರಿಕೀತ್ ಹುಟ್ಟು ಹಬ್ಬದಂದು ಆಚರಿಸಲಾಗುತ್ತದೆ.
’ತಂದೆಯ ದಿನಾಚರಣೆಯನ್ನು’ಶಾಲೆಗಳಲ್ಲಿ ಆಗಸ್ಟ್ 24ರಂದು ಆಚರಿಸುವುದು ಪ್ರಾರಂಭವಾಯಿತು. ಪ್ರಾಂತೀಯ ಗವರ್ನರ್ ಅವರು ಅಂದೇ ’ತಂದೆಯ ದಿನಾಚರಣೆಯನ್ನು’ಆಚರಿಸಬೇಕೆಂದು 1982ರಲ್ಲಿ ಶಾಸನ ಬದ್ಧಗೊಳಿಸಿದರು.
ಜರ್ಮನಿಯ ಭಾಗಗಳಾದ ಬವಾರಿಯಾ ಮತ್ತು ಉತ್ತರ ಭಾಗಗಳಲ್ಲಿ ಈ ನಿರ್ದಿಷ್ಟ ದಿನವನ್ನು 'ವಾಟರ್‌ಟ್ಯಾಗ್' ಎಂದು ಕರೆಯುತ್ತಾರೆ, ಅದು ತಂದೆಯ ದಿನಾಚರಣೆ ಎಂಬುದಕ್ಕೆ ಸಮಾನಾಂತರ ಪದವಾಗಿರುತ್ತದೆ.
ನ್ಯೂಜಿಲೆಂಡ್‌ನಲ್ಲಿ ತಂದೆಯ ದಿನಾಚರಣೆಯನ್ನು ಸೆಪ್ಟೆಂಬ‌ರ್‌‍ ತಿಂಗಳಿನ ಮೊದಲ ಭಾನುವಾರದಂದು ಆಚರಿಸುತ್ತಾರೆ ಆದರೆ ಅಂದು ಸಾರ್ವತ್ರಿಕ ರಜೆ ಇಲ್ಲ.
ಆಸ್ಟ್ರೇಲಿಯಾದಲ್ಲಿ ಸೆಪ್ಟೆಂಬರ್‌‌‌ನ ಮೊದಲ ಭಾನುವಾರದಂದು ತಂದೆಯ ದಿನಾಚರಣೆ ಆಚರಿಸುತ್ತಾರೆ ಆದರೆ ಅಂದು ಸಾರ್ವತ್ರಿಕ ರಜೆ ಇಲ್ಲ.
ಸಿಂಗಾಪುರದಲ್ಲಿ ಜೂನ್ ತಿಂಗಳ ಮೂರನೆ ಭಾನುವಾರದಂದು ತಂದೆಯ ದಿನಾಚರಣೆಯನ್ನು ಆಚರಿಸುತ್ತಾರೆ ಆದರೆ ಆ ದಿನ ಸಾರ್ವತ್ರಿ ರಜೆ ಇಲ್ಲ.
ಕೆಲವು ಕೆಥೋಲಿಕ ರಾಷ್ಟ್ರಗಳಲ್ಲಿ ಇದನ್ನು ಸಂತ ಜೋಸೆಫ್‌ರ ಹಬ್ಬದಂದು ಆಚರಿಸಲ್ಪಡುತ್ತದೆ.
ದಶಕ 1930ರ ಆರಂಭದಲ್ಲಿ ಮಿಕ್ಕಿ ಮೌಸ್‌ನ ಜನಪ್ರಿಯತೆಯು ಗರಿಷ್ಠ ಮಟ್ಟದಲ್ಲಿ ಹೆಚ್ಚಾಗತೊಡಗಿತ್ತು.
ಇಸವಿ 1940ರ ಉತ್ತರಾರ್ಧದಲ್ಲಿ, ಸ್ಟುಡಿಯೊ ಗಮನಾರ್ಹವಾಗಿ ಚೇತರಿಸಿಕೊಂಡಿತ್ತು. ಆಲೀಸ್‌ ಇನ್‌ ವಂಡರ್ಲೆಂಡ್‌ ಮತ್ತು ಪೀಟರ್‌ ಪ್ಯಾನ್‌ ನಂತಹ ಪೂರ್ಣಪ್ರಮಾಣದ ಚಲನಚಿತ್ರಗಳ ನಿರ್ಮಾಣ ಮುಂದುವರೆಸಿತು. ಇವರೆಡನ್ನೂ ಯುದ್ಧ ಸಂದರ್ಭದಲ್ಲಿ ಸ್ಥಗಿತಗೊಳಿಸಲಾಗಿತ್ತು. ಜೊತೆಗೆ, ಸಿಂಡೆರೆಲಾ ಎಂಬ ಹೊಸ ಚಲನಚಿತ್ರದ ನಿರ್ಮಾಣವನ್ನು ಆರಂಭಿಸಿದರು. ಸ್ನೋ ವೈಟ್‌ ಅಂಡ್‌ ದಿ ಸೆವೆನ್‌ ಡ್ವೊಫ್ಸ್‌ ನಂತರ ಸಿಂಡೆರೆಲಾ ಅತಿ ಹೆಚ್ಚು ಯಶಸ್ಸು ಪಡೆದ ಚಲನಚಿತ್ರವಾಯಿತು. ಡಿಸ್ನಿ ಸ್ಟುಡಿಯೊ 1948ರಲ್ಲಿ ಟ್ರೂ-ಲೈಫ್‌ ಅಡ್ವೆಂಚರ್ಸ್‌ ಎಂಬ ಪ್ರಕೃತಿ-ಪ್ರಧಾನ ಚಲನಚಿತ್ರಗಳ ಸರಣಿಯನ್ನು ಆರಂಭಗೊಳಿಸಿತು. ಇದರಲ್ಲಿ ಮೊದಲನೆಯದು ಆನ್‌ ಸೀಲ್‌ ಐಲೆಂಡ್‌ . ಪೂರ್ಣಪ್ರಮಾಣದ ಚಲನಚಿತ್ರಗಳ ಮೂಲಕ ಡಿಸ್ನಿ ಸಂಸ್ಥೆಯು ಭಾರೀ ಯಶಸ್ಸು ಗಳಿಸಿದರೂ, ಅದರ ವ್ಯಂಗ್ಯ-ಕಿರುಚಲನಚಿತ್ರಗಳು ಹಿಂದಿನ ಜನಪ್ರಿಯತೆ ಉಳಿಸಿಕೊಳ್ಳಲಾಗಲಿಲ್ಲ. ಚಲನಚಿತ್ರ ವೀಕ್ಷಕರು ವಾರ್ನರ್‌ ಬ್ರದರ್ಸ್‌ ಸಂಸ್ಥೆ ಮತ್ತು ಅದರ ಪ್ರಮುಖ ಆಕರ್ಷಣೆಯಾದ ಆನಿಮೇಟೆಡ್‌ ತಾರೆ ಬಗ್ಸ್‌ ಬನ್ನಿಯತ್ತ ಮುಖ ಮಾಡಿದರು. 1942ರಲ್ಲಿ, ವಾರ್ನರ್ ಬ್ರದರ್ಸ್‌ಗಾಗಿ ವ್ಯಂಗ್ಯ ಚಲನಚಿತ್ರಗಳನ್ನು ನಿರ್ಮಿಸಿದ ಲಿಯೊನ್‌ ಷ್ಲೆಸಿಂಗರ್‌ ಪ್ರೊಡಕ್ಷನ್ಸ್‌ ದೇಶದ ಜನಪ್ರಿಯ ಆನಿಮೇಷನ್‌ ಸ್ಟುಡಿಯೊ ಆಗಿ ಹೊರಹೊಮ್ಮಿತು.
ಆದರೂ, ಬಗ್ಸ್ ಬನ್ನಿ ಯ ಜನಪ್ರಿಯತೆ 1940ರ ದಶಕದಲ್ಲಿ ಹೆಚ್ಚಾಗುತ್ತಿದ್ದಂತೆಯೇ ಡಿಸ್ನಿ ಸಂಸ್ಥೆಯ ಡೊನಾಲ್ಡ್‌ ಡಕ್‌ನ ಜನಪ್ರಿಯತೆಯೂ ಹೆಚ್ಚಾಗತೊಡಗಿತು. 1949ರಷ್ಟರಲ್ಲಿ ಡೊನಾಲ್ಡ್‌ ಡಕ್‌ ಡಿಸ್ನಿ ಸಂಸ್ಥೆಯ ಪ್ರಮುಖ ಸ್ಥಾನದಿಂದ ಮಿಕ್ಕಿ ಮೌಸ್‌ನ್ನು ಕೆಳಗಿಳಿಸಿ ತಾನು ಹತ್ತಿ ಕುಳಿತಿದ್ದ.
ಶಿಕಾಗೊ ಒ-ಝೆಲ್‌ ಉದ್ದಿಮೆಯ ಹೊರಗೆ ನೌಕರಿಯನ್ನು ಅರಸಿ ಹೊರಟ ವಾಲ್ಟ್‌, 1919ರಲ್ಲಿ ಮನೆ ಬಿಟ್ಟು ತಮ್ಮ ಕಲಾ ವೃತ್ತಿ ಆರಂಭಿಸಲು ಕನ್ಸಸ್‌ ಸಿಟಿಗೆ ಸ್ಥಳಾಂತರವಾದರು. ಮೊದಲಿಗೆ ಒಬ್ಬ ನಟ ಅಥವಾ ಪತ್ರಿಕಾ ಕಲಾವಿದನಾಗಬಯಸಿದ ವಾಲ್ಟ್‌, ಪತ್ರಿಕಾರಂಗದಲ್ಲಿ ರಾಜಕೀಯ ವಿಡಂಬನಾಚಿತ್ರಗಳು ಮತ್ತು ಸರಣಿ ವ್ಯಂಗ್ಯಚಿತ್ರಗಳನ್ನು ರಚಿಸಿ ತಮ್ಮ ನೆಲೆಯನ್ನು ಕಂಡುಕೊಳ್ಳಲು ನಿರ್ಧರಿಸಿದರು. ಆದರೆ, ಯಾರೂ ಸಹ ವಾಲ್ಟ್‌ರನ್ನು ಒಬ್ಬ ಕಲಾವಿದರಾಗಿ ಅಥವಾ ಆಂಬುಲೆನ್ಸ್‌ ಚಾಲಕರಾಗಿ ಕೆಲಸಕ್ಕೆ ನೇಮಿಸಿಕೊಳ್ಳಲು ನಿರಾಕರಿಸಿದಾಗ, ಅದೇ ಬಡಾವಣೆಯ ಬ್ಯಾಂಕ್‌ ನೌಕರನಾಗಿದ್ದ ಸಹೋದರ ರಾಯ್‌, ತಮ್ಮ ಸಹೋದ್ಯೋಗಿಯೊಬ್ಬರ ಮೂಲಕ ವಾಲ್ಟ್‌ರಿಗೆ ಪೆಸ್ಮೆನ್‌-ರೂಬಿನ್‌ ಆರ್ಟ್‌ ಸ್ಟೂಡಿಯೊದಲ್ಲಿ ತಾತ್ಕಾಲಿಕ ನೌಕರಿ ಕೊಡಿಸಿದರು. ಪೆಸ್ಮೆನ್‌-ರೂಬಿನ್‌ನಲ್ಲಿ ವಾಲ್ಟ್‌ ಡಿಸ್ನಿ ಪತ್ರಿಕೆಗಳು, ನಿಯತಕಾಲಿಕೆಗಳು ಮತ್ತು ಚಲನಚಿತ್ರಮಂದಿರಗಳಿಗಾಗಿ ಜಾಹೀರಾತುಗಳನ್ನು ಸೃಷ್ಟಿಸಿದರು. ಇಲ್ಲಿ ಅವರು ಯುಬಿ ಐವರ್ಕ್ಸ್‌ ಎಂಬೊಬ್ಬ ವ್ಯಂಗ್ಯಚಿತ್ರಕಾರರನ್ನು ಭೇಟಿಯಾದರು. ಪೆಸ್ಮೆನ್‌-ರುಬಿನ್‌ ಆರ್ಟ್‌ ಸ್ಟುಡಿಯೊದಲ್ಲಿ ತಮ್ಮ ಕಾಲಾವಧಿ ಮುಗಿಸಿ ಹೊರಬಂದಾಗ ಇಬ್ಬರಿಗೂ ನೌಕರಿಯಿರಲಿಲ್ಲ. ಇಬ್ಬರೂ ತಮ್ಮದೇ ವಾಣಿಜ್ಯ ಉದ್ದೇಶದ ಸಂಸ್ಥೆ ಆರಂಭಿಸಲು ನಿರ್ಧರಿಸಿದರು.